Vucic : Cilj nove vlade prosperitet i podizanje standarda – NAJNOVIJE VESTI\nVOJISLAV SESELJ NA PINKU 17-1-2018\nVUCIC KONFERENCIJA ZA MEDIJE 16-1-2018\nOLIVER IVANOVIC UBIJEN\nAUSTRALIJAN OPEN: DJOKOVIC - JANG 3:0\nSNS U BEOGRADU PORASTAO NA 41%, ĐILASOVCI PALI NA 12,9!\nVucic : Cilj nove vlade prosperitet i podizanje standarda\n9th August 2016 , 19:01 9th August 2016 , 22:45 RTS\nU Skupštini Srbije danas u 14 sati počela je posebna sednica o izboru nove vlade.\nNova Vlada Srbije imaće 16 resora, kao i prethodna, ali će u njoj biti osam novih ministara.\nDa bi vlada bila izabrana potrebno je da za nju glasa najmanje 126 poslanika. Mandat vlade počinje polaganjem zakletve.\n20.05 – Mandatar Aleksandar Vučić završio je večeras oko 20 sati izlaganje programa nove vlade, a rasparava o izboru nove vlade biće otvorena sutra u 10 sati.\nVučić je izlaganje završio nakon šest sati, a kraj govora ispraćen je aplauzom poslanika i gostiju sa galerije.\nNakon završetka izlaganja mandatara, odbijen je predlog Demokratske stranke Srbije da se duplira vreme rasprave o izboru nove vlade, sa pet na deset sati.\nVučić je u ekspozeu naglasio da je cilj nove vlade prosperitet i podizanje žvotnog standarda svim građanima.\n19.47 – Borba protiv korupcije, organizovanog i finansijskog kriminala nastaviće da bude prioritet Vlade Srbije i odvijaće se na daljem razvijanju institucija koje će biti ospososobljene da deluju preventivno ili da vrše hapšenja, optužuju i donose presude na vreme, u kraćem roku nego danas, poručio je danas mandatar za sastav nove Vlade Aleksandar Vučić.\nVučić je u ekspozeu istakao da će Srbija do kraja 2016. biti na pola puta reforme u pogledu načina na koji policija, tužilaštvo i sud počinioce ovih dela vode od optužnice do presude.\n19.41 – Srbija očekuje otvaranje Poglavlja 27, koje se odnosi na zaštitu životne sredine, bez početnih uslova, što znači da smo od najlošijeg đaka, u kojeg niko nije polagao nade, postali vukovac, kojeg tek čekaju fakultet i posao, poručio je mandatar Vučić.\n– Rešili smo 80 odsto svih problematičnih projekata iz oblasti otpada, otpadnih voda i vodosnadbevanja koje nam je finansirala EU. Sad nam kažu – spremni smo da vam damo koliko tražite za novu infrastrukturu, jer vam verujemo da ćete pametno i odgovorno da iskoristite novac poreskih obveznika EU – rekao je Vučić u Skupštini Srbije.\n19.17 – Aleksandar Vučić kaže da će se u narednom periodu raditi na poboljšanju zdravstvene zaštite, a da će akcenat biti na boljoj dostupnosti, kvalitetnijoj usluzi i boljoj prevenciji.\nOn je, u ekspozeu pred poslanicima u parlamentu, rekao da je trenutno potrošnja za zdravstvenu zaštitu visoka, skoro 10 odsto svog BDP-a, što odgovara cifri od 430,35 milijardi dinara (3,5 milijarde evra) svake godine.\n– U narednom periodu, kako bismo učinili da naš sistem zdravstvene zaštite bude bolji, nameravamo da se usredsredimo na: dostupnost i kapacitete zdravstvene zaštite, efikasniju i kvalitetniju uslugu i bolji sistem prevencije – rekao je Vučić.\n19.00 – Vučić je izjavio da je telekomunikacionu infrastrukturu u Srbiji potrebno sistemski urediti obzirom na to da se smatra da ce investicije u sektor elektronskih komunikacija biti jedan od najznacajnijih podsticaja rasta BDP-a, smanjenja stope nezaposlenosti i modernizacije društva.\nTo je potrebno učiniti kako što se tiče regulatornog okvira, tako i oblasti investicija kako bi Srbija mogla da dostigne zemlje EU u brzinama protoka interneta, rekao je Vučić.\n18.44- Mandatar za sastav nove vlade izjavio je danas da se u Srbiji nikada više nije gradila saobraćajna infrastruktura i najavio da će do kraja mandata nove vlade biti završena gradnja autoputeva u Srbiji na koridorima 10 i 11, ali i obnovljeno ukupno 1.100 km puteva širom zemlje.\nVučić je kazao da će građani moći da idu autoputem od Horgoša i Šida do bugarske i makedonske granice na Koridoru 10, ali i autoputem od Beograda do Čačka i Požega na Koridoru 11.\n– Kada smo u prethodnom mandatu preuzeli infrastrukturne projekte, zatekli smo samo probleme: loše planiranje, projekti, nerešene imovinskopravne odnose, penale za nepovučene kredite, kašnjenja… Počeli smo predano da rešavamo svaki od ovih problema – kazao je Vučić dodajuć da se više neće trpeti izvođači koji ne mogu da poštuju rokove.\n18:43 – HOĆEMO DA DOSTIGNEMO 9,6 MILIONA NOĆENjA\nOn je naveo i da je turizam jedna od mogućnosti za otvaranje novih radnih mesta, ali da još ta grana nije dovoljno iskorišćena, naglasivši da je plan da se u toku naredne četiri godine broj stranih posetlaca u Srbiji svake godine poveća za više od 10 odsto.\nCilj je, kako je naglasio da se dostigne 9,6 miliona noćenja, a da doprinos turističke industrije BDP-u u 2020. bude pet odsto, što je dvostruko više nego danas, a najvažnije je što će se napraviti i dodatnih 20.000 radnih mesta u tom sektoru.\n18:43 – POVEĆANjE BEZBEDNOSTI HRANE\nMandatar je naglasio i da će cilj nove vlade biti da se ukinu nepotrebne procedure, usaglase standardi bezbednosti hrane sa trgovinskim partnerima i proširi ponuda srpskih proizvoda na strana tržišta, a nastaviće se i pregovori o EU intergracijama uvažavajući osnovne principe evropske poljoprivredne politike i vodeći računa o interesima domaćih poljoprivrednika i prehrambene industrije.\nOn je istakao i da će do 2017. vlada rešiti i pitanje prodaje poljoprivrednog zemljišta strancima i nacionalni interese zastupati u skladu sa najboljom praksom EU.\nPrema njegovim rečima, u skladu sa evropskim standardima biće redefinisana i uloga Republičke direkcije za robne rezerve kako bi šire i efikasnije štitila poljoprivredne proizvođače i obezbedila stabilnost tržišta od poremećaja.\n18:40 – ULAGANjA ZA VEĆU KONKURENTNOST U POLjOPRIVREDI\nUkazao je da poljoprivreda ima veliki značaj za nacionalnu ekonomiju u kojoj učestvuje sa 10 odsto u BDP-u, 21 odsto u izvozu i 20 odsto u radnoj snazi.\nPrema rečima Vučića, Srbija može biti ravnopravni akter u globalnoj tržišnoj utakmici u poljoprivredi, ako bude imala bolju strategiju i bude bila odlučnija u realizaciji ciljeva.\nNova politika, kako je naglasio u poljoprivredi biće realna i feksibilna, fokusirana na efikasniju raspodelu poljoprivrednog budžeta i ohrabrivanju svih učesnika u tom sektoru da investiraju, jer će se obezbediti bespovratna sredstva u visini od 60 odsto od vrednosti ukupne investicije.\nMlade poljoprivrednike i područja manje pogodna za poljoprivrednu proizvodnju, država će podržati većim procentom bespovratnih sredstava, a kako je naglasio bespoveratnim sredstvima će se izgraditi na hiljade malih fabrika na selu.\n“To je politika za koju se zalažemo, politika kojom će se poljoprivrednicima i njihovim porodicama dati prilika da žive dostojanstveno od svog rada a ne od milostinje”, kazao je on dodavši da će nova Vlada investicije u poljoprivredi podržati razvojem adekvatnih finasijskih instrumenata i povoljnih kredita kako bi se poljoprivrednicima i prerađivačima pomoglo da ulažu u svoju proizvodnju radi veće konkurentosti.\n18:38 – REGIONALNA STABILNOST VAŽNA ZA INVESTICIJE\nVučić je kazao i da su ekonomska i regionalna stabilnost uslov za nove investicije, kao i da bez te stabilnosti ne bi bilo ni stranih investicija, a i domaći investitori bi odlučili da novac ulažu negde drugde.\nOn je ocenio da dosadašnji industrijski razvoj nije bio planski usmeravan i da mere ekonomske politike nisu bile dovoljno fokusirane na ključne komparativne prednosti Srbije, naglasivši da je za održivo smanjenje tog disbalansa i dovoljno novih radnih mesta, pored stvaranja svih drugih uslova za poslovanje i izgradnju potrebne infrastrukture potreban planski pristup tom problem kako bi se postigao najbolji rezultat u pogledu investicija i rasta izvoza.\nOn je kazao i da je za potrebe novih investicija u narednom periodu planirano usvajanje Strategije razvoja slobodnih zona Srbije za period 2017-2022, realizacija započetih investicija u slobodnim zonama Beorad, Novi Sad, Smederevo, Svilajnac, Vranje i Šabac, kao i povećanje broja zaposlenih u slobodnim zonama za 30 odsto.\n18:38 – CILj DA UDEO KREDITA MSPP DO 2020. BUDE POVEĆAN NA 30 ODSTO\nCilj nove Vlade Srbije je da udeo kredita malim i srednjim preduzećima i preduzetnicima (MSPP) do 2020. u ukupnim kreditima u privredi bude povećan sa sadašnjih 18,9 odsto na 30 odsto i da Srbija ima ukupno 350.000 firmi u tom sektoru sa 850.000 zaposlenih, naveo je u ekspozeu mandatar za sastav nove vlade Aleksandar Vučić.Kako je u Skupštini Srbije izlažući espoze istakao Vučić, unapređenje sistema finasijske podrške MSPP dovešće do osnivanja novih preduzeća i do pojave novih preduzetnika, modernizacije postojećih proizvodnih kapaciteta i proizvodnih procesa, kao i poboljšanje kvaliteta proizvoda i usluga, a to će povećati obim proizvodnje, izvoza i zaposlenosti, ali i unaprediti konkurentnost ovog sektora.\n18:37 – REFORMA SLUŽBE NACIONALNE SLUŽBE ZA ZAPOŠLjAVANjE\nGovoreći o nezaposlenosti, mandatar je istakao da u Srbiji čak 64 odsto nezaposlenih traži posao duže od godinu dana, što dovodi do zastarenja znanja, a kako se verovatnoća nalaženja posla smanjuje proporcijonalno dužini perioda nezaposlensti, to može dovesti i do njihovog trajnog isključenja sa tržišta rada.\nOn je naglasio da će nova vlada sprovesti sveobuhvatnu modernizaciju Nacionalne službe za zapošljavanje koja je započeta u saradnju sa Svetskom bankom i drugim međunarodnim partnerima u prethodnom periodu i ta reforma dovešće do unapređenja efikasnosti i efektivnosti mera aktivne politike zapošljavanja na osnovu potreba tržišta rada i položaja pojedinih kategorija nezaposlenih.\nVučić je kazao da je stopa nezaposlenosti u prethodne dve godine pala za 5,3 odsto, i da se sada sa pravom očekuje da Srbija do kraja mandata ove vlade ima jednu od najnižih stopa nezaposlenosti u regionu.\n18:36 – RAZVOJ TELEKOMA U SARADNjI SA STRATEŠKIM PARTNEROM\nOn je naveo i da budućnost jedne od strateški važnih kompanija u državi – Telekoma vidi kroz razvoj u sradnji sa strateškim partnerom.\n18:33 – VUČIĆ: TREBA ULAGATI U KOMUNALNU DELATNOST, RUDARSTVO I GEOLOGIJU\nMandatar za sastav nove Vlade Aleksandar Vučić rekao je o javno privatnim partnerstvima i boljoj upotrebi državne imovine da treba ulagati u lokalnu komunalnu delatnost, rudarstvo i geologiju.\nOn je kao najveći potencijal za privlačenje stranih investicija naveo banjski turizam i istakao da se u tom smislu moraju pravno “ispeglati” odnosi sa PIO Fondom, kako bi se to aktiviralo.\n“Moramo od banja da napravimo ekonomski isplativa preduzeća, što bi uticalo i na porast zaposlenosti u siromašnim oblastima poput Niškog, Topličkog, Rasinskog okruga. Država će izaći iz vlasničke strukture gde god je to moguće”, rekao je Vučić.\nOn je kazao i da je primetno interesovanje investitora za obnovu zastarelih i energetski neefikasnih objekata, poput Centra “Sava” u Beogradu, i dodao da država pokušava da nađe rešenje za još neke, slične objekte.\n18:24 – GUZENBAUER: AMBICIOZAN PROGRAM\nProgram nove Vlade veoma je ambiciozan, ocenio je bivši austrijski kancelar Alfred Guzenbauer, koji prisustvuje sednici Skupštine Srbije na kojoj mandatar Aleksandar Vučić podnosi ekspoze.\nU susretu sa novinarima u Skupštini, Guzenbauer je rekao da je mandatar predstavio veoma ambiciozan program Vlade za naredne godine, koji predviđa nastavak važnih ekonomskih reformi, kako bi se obezbedile investicije i zaposlenost, a tu je i izazov nastavka evropskih integracija”.\nOn je ocenio da će Vlada Srbije morati da se suoči sa međunarodnim i regionalnim turbulencijama.\nSve što možemo, rekao je Guzenbauer, je da poželimo novoj Vladi i Aleksandru Vučiću uspeh, ali i da pružimo podršku.\n18:19 – JOVANOV ODBACIO KRITIKE: OPOZICIJA POKUŠALA DA OBMANE GRAĐANE\nPotpredsednik Srpske napredne stranke (SNS) Milenko Jovanov odbacio je danas kritike opozicije u vezi prekratkog roka za sazivanje sednice Skupštine Srbije, istakavši da je opozicija još jednom pokušala da obmane građane Srbije. On je novinarima u skupštini rekao da u Poslovniku Skupštine Srbije, objavljenom na sajtu parlamenta, svako može da pročita i uveri se da je današnja sednica zakazana po Poslovniku.\n“Još jednom smo od strane opozicionih stranaka dobili potvrdu da su građani bili u pravu kada su im na prethodnim izborima dali mizeran procenat podrške”, rekao je on.\nJovanov je kazao i da su oni (opozicija) i danas dokazali “ne da nisu u stanju nešto da rade za Srbiju, nego i da nisu u stanju da sede i slušaju ekspoze”.\nPotpredsednik SNS je dodao i da su lideri Demokratske stranke i pokreta Dosta je bilo, Bojan Pajtić i Saša Radulović, “poslednji koji mogu da pričaju o ugrožavanju dostojanstva parlamenta”, dodavši da se lider DS-a vezuje za aferu Bodrum, a da Radulović ima problem sa poreskim dugom u SAD.\n18:16 – POLEMIKA VUČIĆ-ŠEŠELj\nEkspoze mandatara za sastav Vlade Aleksandra Vučića obeležile su i upadice lidera Srpske radikalne stranke Vojislava Šešelja, na koje je Vučić najčešće odgovarao.\n17:57 – NASTAVLjAMO REFORMU PRAVOSUĐA, TO ĆE BITI PRIORITET\nMandatar Aleksandar Vučić najavio je danas da će nastavak reforme pravosuđa, u cilju stvaranja dobrog poslovnog ambijenta i sigurnosti građana, biti jedan od primarnih zadataka buduće Vlade Srbije.\nPredstavljajući ekspoze, Vučić je u skupštini rekao da to podrazumeva i nastavak odlučne borbe protiv korupcije.\n“Primedbe investitora su se, uglavnom, odnosile na sporost u rešavanju sudskih sporova i u toj oblasti moramo dosta toga da promenimo”, rekao je Vučić.\nU ekspozeu koji poslanicima predstavlja već tri i po sata, Vučić je naveo i da je dosta toga urađeno u reformi sistema pravosuđa, podsetivši na niz uvedenih novina, od izvršitelja do notarskog sistema, koji su, kako tvrdi, omogućili da se sudije rasterete velikog broja predmeta.\nVučić je napomenuo i da će nastavak reforme pravosuđa biti u skladu sa Poglavljem 23, u nastavku evropskog puta Srbije.\n17:56 – BOLjI ŽIVOT – PRIORITET VLADE\nMandatar za sastav nove Vlade Srbije izjavio je danas, podnoseći ekspoze pred poslanicima Skupštine Srbije, da se može bezbedno planirati povećanje plata i penzija u budućnosti, s obzirom na to da Srbija ima uređene javne finansije.\nSpremni smo da razgovaramo sa svim partnerima iz Socijalno ekonomskog saveta i zalagaćemo se za uvećanje minimalne cene rada i minimalne zarade i očekujem da ćemo takav dogovor i postići, rekao je Vučić.\nPenzioneri koji su podneli najveći teret reformi, takođe mogu da očekuju boljitak i kontinuirano povećanje penzija u naredne četiri godine, poručio je on.\nPrema njegovim rečima, osnovni zadatak nove Vlade je napredak Srbije u svakoj sferi, sa osnovnim ciljem poboljšanja životnog standarda za sve njene građane.\nDa sami kreiramo trenutak u kojem ćemo to da učinimo i da čak kroz potrošnju povećavamo rast našeg bruto domaćeg proizvoda, a ne samo kroz investicije i izvoz, kao što smo činili u prethodnih godinu dana, dodao je on.\nRast u prethodnom periodu ostvaren je zahvaljujući uvećanom izvozu i investicijama, a na rast investicija u budućnosti bitno će uticati dinamika pristupanja EU, objasnio je Vučić.\nOn je istakao da, bez obzira na dinamiku otvaranja poglavlja, već danas beležimo značajne pozitivne efekte iz dosadašnjeg statusa odnosa sa EU.\nTi pozitivni efekti viđeni su u brojnim oblastima spoljna trgovina sa fokusom na izvoz, obrazovanje i investicije, rekao je Vučić.\nGovoreći o postignućima u ekonomiji, on je predočio da zahvaljujući preduzetim merama ekonomske politike, privredna aktivnost se početkom 2016. godine nalazi na putanji ubrzanog oporavka.\nNakon osam godina, privredna aktivnost beleži rast od dva odsto u odnosu na svoj pretkrizni nivo, a inflacija je uspešno spuštena na nizak i stabilan nivo, rekao je Vučić.\nProšlu 2015. završili smo sa međugodišnjom inflacijom od 1,5 odsto, a krajem ove godine Narodna banka Srbije očekuje da inflacija bude na sličnom nivou, naveo je on.\nTo znači da niska i stabilna inflacija, kakvu danas imamo u Srbiji, a nismo imali pre četiri godine, nije rezultat srećnih okolnosti, već odgovornih i dobro odmerenih mera Narodne banke Srbije, naglasio je Vučić.\nTakođe, dodao je, zahvaljujući merama NBS, kamatne stope na nove dinarske kredite u periodu od maja 2013. snižene su za 10 procentnih poena.\nPri tome, ublažavanje monetarne politike u velikoj meri je podržano odličnim rezultatima na planu fiskalne konsolidacije.\nUpravo je ta koordinisanost monetarne i fiskalne politike bila kamen-temeljac za ukupnu makroekonomsku stabilizaciju, napomenuo je mandatar.\n17:47 – PO SVAKU CENU SAČUVAĆEMO MIR\nMandatar za sastav Vlade Aleksandar Vučić rekao je danas da brojno stanje Vojske Srbije neće biti smanjivano i da će radi unapređenja efektivnosti i efikasnosti i funkcionisanja, biti obavljena optimizacija organizacija Ministarstva odbrane i Vojske Srbije.\n“Postepeno će se povećavati kontigent vojnika na dobrovoljnom služenju vojnog roka, broj pripadnika specijalnih snaga, kako bi se stvorili uslovi za dalje narastanje glavnih odbrambenih snaga i snaga ojačanja, odnosno ratne vojske”, poručio je Vučić u ekspozeu na sednici Skupštine Srbije.\nOn je rekao da će do kraja godine Skupštini biti predložen novi dugoročni plan razvoja sistema odbrane kojim će biti utvrđeni pravci razvoja do 2025, a nakon toga Vlada će usvojiti Srednjoročni plan i program razvoja sistema odbrane za period do 2020. godine.\nKako je istakao, ciljevi razvoja sistema odbrane biće usaglašeni sa raspoloživim resursima i ograničenjima, a predložene mere biće usmerene na otklanjanje ključnih problema i ostvarivanja osnovnih prioriteta razvoja.\nOn je najavio da će se, sukcesivno, završetkom navedenih razvojnih projekata do kraja 2020. godine, realizovati prva faza opremanja Vojske Srbije iz domaćeg razvoja, koja će omogućiti podizanje njenih operativnih sposobnosti za “verovali ili ne, oko 60 odsto”.\n“Biće izvršeno opremanje vojske sa novih sistemima naoružanja i vojne opreme, kao što su komunikacioni i komandno-informacioni sistemi i sistemi za upravljanje vatrom, optički, elektronski i osmatrački sistemi, oruđe, artiljerija, oklopna borbena vozila, točkaši povećanog nivoa, balističke zaštite”, precizirao je on.\nVučić je dodao da će biti nabavljeni i protivvazdušni sistemi malog dometa, centri vazdušnog osmatranja i javljanja, nova generacija streljačkog naoružanja, vođeni protivoklopni projektili, sistemi za elektronsko izviđanje i protivelektronska dejstva i terenska vozila.\n“Sprovođenjem ove politike istovremeno se postižu dva cilja, i to je povećanje operativnih sposobnosti Vojske Srbije neophodnih za izvršavanje, ali direktno, razume se, i veća proizvodnja u našoj namenskoj industriji”, naglasio je on.\n“Srbija je čvrsto opredeljena za mir, jačanje saradnje, poverenja i dobrosusedskih odnosa. Postizanje dugotrajnog mira i stabilnosti kroz dijalog i stvaranje partnerskih veza jeste politika u koju verujemo i koju zastupamo i za koju ćemo se nepokolebljivo zalagati”, rekao je Vučić.\nVučić je objasnio da je planiranje razvoja i izgradnje ukupnih odbrambenih sposobnosti sistema odbrane zasnovano na našem opredeljenju za vojnom neutralnošću u odnosu na postojeće vojne saveze i primeni koncepta totalne odbrane, koji podrazumeva integralno angažovanje subjekata odbrane i odbrambenih potencijala.\nZnačajan segment tog koncepta, pored oslonca na vlastite odbrambene potencijale, jeste unapređivanje partnerstva i multilaterarne saradnje sa drugim državama i međunarodnim organizacijama i institucijama u očuvanju i zaštiti odbrambenih interesa Srbije, rekao je on.\nVučić je precizirao da se u toj oblasti prvenstveno ima na umu saradnju u oblasti odbrane sa EU, Rusijom, SAD, Kinom, ali i zemljama regiona Jugoistočne Evrope i prijateljskim zemljama.\n“Sve ćemo dati, po svaku cenu čuvaćemo mir, ali ćemo, za razliku od nekih prethodnih perioda kada nismo bili spremni za odgovore, biti spremni za odgovor svakome ko pokuša da ugrozi suverenitet i nezavisnost Srbije”, poručio je Vučić.\n17:38 – KOSOVO OSTAJE IZAZOV\nPitanje Kosova i Metohije ostaje veliki izazov i u mandatu nove Vlade, nećemo priznati jednostrano proglašenu nezavisnost naše južne pokrajine, ali ćemo u interesu regionalne stabilnosti i što boljih srpsko-albanskih odnosa nastaviti dijalog Beograd i Prištine, rekao je mandatar za sastav nove Vlade Aleksandar Vučić u ekspozeu u Skupštini.\nBeograd će u tom procesu učestvovati na odgovoran i transparentan način, rekao je Vučić.\nZa razliku od mnogih na našoj političkoj sceni, protivnik sam opasnog koncepta zamrzavanja konflikta, ali i neodgovornih ideja da Srbija ustupcima koji bi ugrozili opstanak našeg naroda u pokrajini treba da se reši takozvanog političkog balasa Kosova i Metohije, rekao je Vučić.\nOn je rekao da će u dijalogu sa Prištinom nastaviti da učestvuje i lično i da će biti tamokada je najteže i neće se kriti iza tuđih potpisa.\nPrema rečima Vučića, Beograd će instistirati na uspostavljanju Zajednice srpskih opština jer će ona imati kapacitet da presudno utiče na bolji i sigurniji život srpskog naroda na tom prostoru, iako to Priština već dugo opstruiše.\nSrbija će na Kosovu i Metohiji nastaviti da bude institucionalno prisutna kroz svoj sistem obrazovanja i zdravstva, kroz kulturne institucije, kao i kroz delovanje lokalnih samouprava, naglasio je Vučić.\nOn je rekao da će zaštita imovine Srbije na Kosovu i Metohiji, imovina naših privrednih subjekata i srpske crkve biti i dalje u vrhu prioriteta Vlade Srbije.\nBorili smo se sve vreme i borićemo se i za Trepču, Gazivode, za infrastrukturu na Brezovici, iako znate kako smo se suočavali sa nezakonitim privatizacijama i prisvajanjima privremenih institucija u Prištini, naglasio je Vučić.\nPrema njegovim rečima, Vlada će nastaviti da na Kosovu i Metohiji sarađuje i sa predstavnicima međunarodne zajednice, Unmikom, Euleksom i Kforom pre svega na zaštiti prava i stvaranju sigurnog okruženja za srpski narod.\nOn je rekao se u uđbenicima na Kosovu i u Albaniji predstavlja da su Dečane gradili Albanci, da srpske manastire nisu gradili ni Milutin ni bilo ko drugi iz dinastije Nemanjića, već da to pripada albanskim dinastijama.\nMi se sa tim nećemo pomiriti, naglasio je Vučić.\nPitanje Kosova i Metohije je, kako je rekao, mnogo više od teritorijalnog identitetskog pitanja,ono je tačka na kojoj će se u predstojećem periodu dugoročno definisati srpsko-albanski odnosi od kojih zavisi stabilnost i ekonomska perspektiva čitavog regiona, rekao je Vučić.\nOno što ne želimo, to je da neuređeni srpsko-albanski odnosi budu latentna pretnja stabilnosti i napretku Srbije i zato ćemo uvek predano raditi na mirnom rešavanju nesuglasica, naglasio je Vučić.\n17:09 – JAČANjE FINANSIJSKE DISCIPLINE\nMere usklađivanja Zakona o budžetskom sistemu doprineće daljem jačanju finansijske discipline u javnom sektoru, jačanju fiskalne odgovornosti, unapređenju programske strukture budžeta, kontrole trošenja javnih sredstava i izmirivanja obaveza budžetskih korisnika, najavio je danas mandatar za sastav Vlade Aleksandar Vučić.\nOn je istakao da će se nastaviti rad na uključivanju indirektnih korisnika budžetskih sredstava u informacioni sistem izvršenja budžeta, kao i sprovođenja aktivnosti na primeni međunarodnih standarda u oblasti evidentiranja i izveštavanja o funkcionisanju budžetskog sistema na centralnom i lokalnom nivou.\nVučić je rekao da će, u cilju daljeg unapređenja sistema naplate prihoda i upravljanja javnim dugom, Ministarstvo finansija nastaviti sa radom na unapređenju zakonodavnog okvira u oblastima fiskalne i carinske politike.\nU oblasti poreske politike, Ministarstvo finansija nastaviće sa koordinacijom aktivnosti na izradi zakona o naknadama, kojim će se završiti ambiciozan projekat objedinjavanja ove grupe javnih prihoda kroz jedno zakonsko rešenje, objasnio je on.\nVučić je najavio da će se istovremeno raditi na sprovođenju mera iz Strategije transformacije Poreske uprave i Strategije razvoja Uprave carina za period 2016-2020, sa prevashodnim fokusom na racionalnizaciju strukture i modernizaciju poslovnih procesa Poreske uprave, daljem razvoju elektronskih servisa u cilju olakšavanja podnošenja poreskih prijava, kao i unapređenju izveštavanja.\nVučić je poručio da će se u narednim godinama nastaviti rad na konsolidaciji bankarskog sektora u državnom vlasništvu, praćen minimizacijom uloge države u domenu poslovnog bankarstva, kao i unapređenje regulatornog i tržišnog miljea s ciljem što intenzivnijeg razvoja sektora osiguranja.\nOn je, govoreći o novoj ekonomskoj i industrijskoj politici i podršci investicijama i izvozu, ocenio da su osnova za to ekonomska, regionalna i politička stabilnost.\nVučić je podsetio da je u proteklih 27 meseci prisustvovao otvaranju 38 novih fabrika ili pogona u Srbiji, što su desetine hiljada radnih mesta, koja za sobom “povlače još drugih radnih mesta u ekonomskom lancu”.\nRezultati u oblasti podsticanja investicija u periodu za nama govore o poverenju investitora u Vladu Srbije. U periodu od 2014. do 2016. godine potpisano je 36 ugovora s investitorima, čija ukupna vrednost investicija je 542.486.976 evra s obavezom zapošljavanja 18.523 radnika, precizirao je Vučić\n16:58 – VUČIĆ: NASTAVAK KONSOLIDACIJE BANAKA U DRŽAVNOM VLASNIŠTVU\nMandatar Aleksandar Vučić danas je najavio da će nova vlada Srbije nastaviti proces privatizacije Komercijalne banke, konsolidacije Poštanske štedionice i pripremu prodaje Dunav osiguranja.\nOn je u Skupštini Srbije predstavljajući program nove vlade rekao da će biti primenjeni međunarodni standardi u planiranju budžeta i praćenju trošenja budžetskih sredstava, kao i da će biti transformisane Poreske uprava i Uprava carina.\nNaglasio je da će cilj njegovog kabineta biti poboljšanje kreditnog rejtinga države, kao i jeftinije zaduživanje države i efikasnije korišćenje zajmova.\n“Očekujem da se nastavi monetarna stabilnost i smanji udeo problematičnih kredita”, rekao je Vučić.\nPodsetio je da je od 2014. do 2016. potpisano 36 ugovora s investitorima, čija je ukupna vrednost oko 543 miliona evra s obavezom zapošljavanja 18.523 radnika.\n“U ovom trenutku Razvojna agencija Srbije pregovara sa 48 potencijalnih investitora koji planiraju da investiraju milijardu i 62,1 milion evra uz zapošljavanje 32.400 radnika”, rekao je Vučić i dodao da je Srbija treba da postane prepoznatljiva po kvalifikovanoj i marljivoj radnoj snazi.\nVučić je istakao da ukupne investicije u Srbiji iznose oko 18 odsto BDP-a, dok je za dinamičan privredni rast neophodno da one godišnje budu veće za pet-šest odsto BDP-a.\n16:46 – VUČIĆ TRAŽI DA SE ODŠTAMPA 260 STRANA EKSPOZEA, PREOSTALO BI DA PREPRIČA\nMandatar Aleksandar Vučić sat i po vremena nakon čitanja programa vlade zatražio je od predsednice Skupštine Srbije Maje Gojković da se ekspoze odštampa i podeli poslanicima, i nastavio da prepričava tekst koji je pripremio.\n“Ja bih sad malo prepričao ono što sam pripremio, jer ako budem čitao svih 260 strana neću završiti do jutra”, rekao je Vučić.\nNa to je Vučiću dobacio lider radikala Vojislav Šešelj: “Dva dana, dva dana…” što je mandatara nasmejalo i preporučio mu ponovo pelene.\nŠešelj je Vučiću više puta dobacivao sa mesta, pa je mandatara na opasku da su neki u skupštinu došli po dnevnice, podsetio da su dnevnice ukinute.\nVučić je tokom predstavljanja ekonomskog dela ekspozea primetio da šef poslanika SNS Aleksandar Martinović gleda u mobilni telefon i opomenuo ga zbog toga.\n“Martinoviću ne gledaj u telefon vidim te na ekranu”, rekao je Vučić.\n16:42 – MAKROEKONOMSKA STABILNOST KLjUČNI ZADATAK VLADE U PRVIH 100 DANA\nMandatar za sastav nove vlade Srbije Aleksandar Vučić danas je izjavio da će ključni zadatak njegovog kabineta u narednih 100 dana biti održavanje makroekonomske stabilnosti koja je preduslov za sve duge reforme i najavio rebalans ovogodišnjeg budžeta jer je stanje u državnoj kasi znatno bolje od planiranog.\n“Snažna stabilizacija javnih finansija i zaustavljanje rasta javnog duga do 2017. godine, zahvaljući dosadašnjim impresivnim rezulatima u fiskalnoj konsolidaciji, biće zadatak nove vlade”, rekao je Vučić u Skupštini Srbije predstavljajući program nove vlade.\nOn je istakao da je fiskalni deficit prošle godine prepolovljen sa 6,6 na 3,4 odsto, a da je sada 0,1 odsto BDP-a.\nPodsetio je da je privredni rast u 2015. godini bio 0,8 odsto i da je u prvom kvartalu ove godine 3,5 odsto.\nPrivrednom rastu doprinos su dali svi sektori, pojačana tražnja i priliv investicija, a popravljanje poslovnog ambijenta i razvoj infrastrukture podstakli su razvoj građevinarstva.\nVučić je kazao da će biti predložen rebalans budžeta za 2016. godinu jer je sada deficiti budežata opšte države ispod dva odsto, umesto planiranih oko četiri odsto BDP-a.\nNaglasio je da je cilj da udeo javnog duga 2023. godine bude 60 odsto BDP-a\nOn je najavio i da će odmah nakon formiranja vlade biti održan sastanak sa Socijalno-ekonomskim savetom gde će se zalagati za povećanje minimalne cene rada.\n“Kad sa 21.500 dinara minimalac povećate na 22.000 ili 23.000, to je za njega itekako značajno”, rekao je Vučić i dodao da će i penzioneri uskoro imati veća primanja.\n“Potrebno strukturno smanjenje deficita u 2016. godini iznosi 0,7 odsto BDP-a. Ostvarenjem boljih fiskalnih rezultata od planiranih, mi ćemo ostvariti i veće strukturno prilagođavanje u visini od jedan odsto BDP-a”, rekao je Vučić.\nNaveo je da su ključne mere na kojima se zasniva nastavak sprovođenja fiskalne konsolidacije i dalje na rashodnoj strani budžeta: racionalizacija broja zaposlenih, štednja u svim kategorijama tekućih rashoda radi stvaranja fiskalnog prostora za javne investicije, koje su preko potrebne kao podrška privrednom rastu.\n“Osim rashodnih mera, sprovođenje sveobuhvatne reforme poreske administracije i drugih mera iz Programa reforme upravljanja javnim finansijama treba da unaprede naplatu budžetskih prihoda i da osiguraju efikasniju upotrebu budžetskih sredstava, bolju kontrolu svrsishodnosti njihovog trošenja”, rekao je Vučić.\nDa bi se ovo ostvarilo, kako je naglasio, neophodno je završiti i potvrditi rezultate racionalizacije u javnom sektoru.\n“Usvojićemo novi Zakon o finansiranju lokalne samouprave s ciljem unapređenja sistema finansiranja nadležnosti lokalne samouprave i otklanjanja postojećih neravnoteža između centralnog i lokalnog nivoa vlasti”, kazao je Vučić.\n16:36 – VUČIĆ: RAZVOJ SISTEMA ODBRANE PREDUSLOV ZAŠTITE INTERESA SRBIJE\nRazvoj sistema odbrane je preduslov zaštite odbrambenih interesa Srbije i uspešnog odgovora na izazove, rizike i pretnje bezbednosti, ocenio je danas mandatar Aleksandar Vučić.\nPredstavljajući ekspoze u Skupštini Srbije, Vučić je rekao da je Srbija kao i čitav svet, suočena s brojnim bezbednosnim izazovima, rizicima i pretnjama i da će bezbednosne službe koje deluju u okviru Ministarstva odbrane nastaviti da prate promene u međunarodnom bezbednosnom okruženju, kako bi bile spremne da pravovremeno i adekvatno reaguju.\nOn je kazao da Srbija ostaje vojno neutralna, ali da će raditi na unapređenju saradnje i partnerstva sa drugim državama i međunarodnim organizacijama i institucijama u očuvanju i zaštiti odbrambenih interesa Srbije.”Prvenstveno imamo na umu saradnju u oblasti odbrane s Evropskom unijom, Ruskom Federacijom, Kinom, SAD, ali i zemljama regiona Jugoistočne Evrope i drugim prijateljskim zemljama”, rekao je Vučić.\nPrema njegovim rečima, do kraja 2016. godine Vlada će skupštini predložiti novi dugoročni plan razvoja sistema odbrane, kojem će biti utvrđeni osnovni pravci razvoja do 2025. godine, a posle toga, vlada će usvojiti srednjoročni plan i program razvoja sistema odbrane za period do 2020. godine.\nU narednom periodu, Vojska Srbije nastaviće angažovanje na obezbeđenju administrativne linije s Kosovom i kontroli Kopnene zone bezbednosti, rekao je Vučić i dodao da će nastaviti saradnju sa KFOR-om u obezbeđenju sigurnosti i bezbednosti stanovništva na Kosovu.\nOn je kazao i da će budžet za opremanje Vojske Srbije rasti.\nPrema njegovim rečima, Srbija će ostati čvrsto opredeljena za mir, jačanje saradnje, poverenja i dobrosusedskih odnosa kao važnih pretpostavki bezbednosti i prosperiteta.\n“Postizanje dugotrajnog mira i stabilnosti kroz dijalog i stvaranje partnerskih veza jeste politika u koju verujemo, koju zastupamo i za koju ćemo se i ubuduće nepokolebljivo zalagati”, rekao je Vučić.\n16:29 – VUČIĆ: POLOŽAJ ŽITELjA KIM BIĆE INSTITUCIONALNO OJAČAN FORMIRANjEM ZSO\nMandatar za sastav nove Vlade Aleksandar Vučić izjavio je da će položaj srpskog stanovništva na Kosovu i Metohiji (KiM) biti institucionalno ojačan formiranjem Zajednice srpskih opština (ZSO).\n“Formiranje ZSO već duže vremena opstruira prištinska strana. Za razliku od njih, mi na taj način ne želimo da stičemo političke poene”, rekao je Vučić.\nOn je izlažući ekspoze u Skupštini Srbije, rekao da će biti nastavljen dijalog sa Prištinom u kome će lično učestvovati.\n“Nećemo priznati nezavisnost KiM, nastavićemo da insistiramo na pregovorima o imovini, zaštiti kulturne baštine i formiranju ZSO, što će uticati na bolji i sigurniji život srpskog stanovništva na KiM. Svi dogovori biće dostupni javnosti”, rekao je Vučić.\nOn je najavio da će važna tačka pregovora biti pitanje imovine, jer kada ono bude pokrenuto i rešeno, rešiće se mnoga pitanja.\n“Borićemo se za Trepču, Gazivode, protiv nezakonitih privatizacija”, rekao je Vučić.\nVučić je kazao i da su neuređeni srpsko-albanski odnosi pretnja za stabilnost Srbije.\n“Pitanje KiM je mnogo više od teritorije, to je tačka na kojoj se razvijaju srpsko – albanski odnosi. Srbi i Albanci su najveći narodi na Balkanu i od našeg odnosa zavisi budućnost na Balkanu. Zato moramo da se dogovaramo”, rekao je mandatar.\nMandatar je najavio i da će se na KiM raditi na završetku započetih infrastrukturnih projekata, razvoju zdravstvenog sistema u svim mestima gde je Srbija već ulagala, kao i na izgradnji škola.\n“Na taj način ljudi će moći da se osećaju sigurnije i bezbednije da planiraju opstanak”, rekao je Vučić i dodao da Kosovo može da se pohvali velikom stopom nataliteta, koja je tri puta veća nego u centralnoj Srbiji.\nPrema njegovim rečima, Vlada Srbije nastaviće da pruža socijalnu pomoć ugroženom srpskom stanovništvu i istakao da više hiljada porodica zavisi od te pomoći.\n“Kancelarija za KiM distribuira preko 8.000 paketa socijalne pomoći”, rekao je on.\nKako je rekao Srbija će nastaviti da sarađuje sa međunarodnom zajednicom, a intenziviraće i saradnju sa Srpskom pravoslavnom crkvom, koja je ključna institucija za srpski narod na KiM.\n16:17 – VUČIĆ: NASTAVIĆEMO ZALAGANjE ZA BOLjI STATUS SRBA U REGIONU I DIJASPORI\nMandatar Aleksandar Vučić izjavio je danas da će Srbija u narednom periodu nastaviti da se posebno bavi pitanjem Srba u regionu i da će se truditi da reši njihove nagomilane probleme.\n“Srbija već ima potpisane međudržavne sporazume sa zemljama u regionu kojima se reguliše položaj i prava Srba. Insistiraćemo da se ti sporazumi dosledno sprovode i da pravo svakog Srbina u regionu bude zaštićeno. A problemi u regionu su nagomilani”, rekao je Vučić predstavljajući ekspoze u delu koji se odnosi na dijasporu.\nOn je rekao da će Srbija, svakako, nastaviti da poštuje teritorijalni integritet susednih zemalja ali da će Srbi u tim zemljama moći da se oslone na Srbiju.\nMandatar je rekao da će Srbija, kao matica, i ubuduće raditi na očuvanju identiteta Srba u dijaspori i da će voditi diplomatsku borbu za njihov pravni status.\nOn je podsetio da je srpska dijaspora rasuta u oko 160 zemalja i da, nažalost, Srbi pripadaju narodima koji imaju brojnu dijasporu a da su minulim decenijama otišle čitave generacije, iako je, procentualo gledano, taj odliv stanovništva u pojedinim zemljama Evropske unije iz okruženja i veći.\n16:06 – PONTA PODRŽAO VUČIĆA I BUDUĆU VLADU\nBivši premijer Rumunije Viktor Ponta danas prisustvuje sednici Skupštine Srbije.\n“Tu sam da bih Vučiću poželeo sve najbolje”, rekao je Ponta.\nBivši rumunski premijer prati današnju sednicu Skupštine Srbije zajedno sa, kako je Vučić rekao na početku sednice, italijanskim i austrijskim diplomatama Frankom Fratinijem i Alfredom Guzenbauerom.\nPonta je izrazio uverenje da će Srbija postati član Evropske unije i da će ekonomski nastaviti da se razvija u dobrom pravcu.\n15:42 – VUČIĆ I ŠEŠELj O PAMPERS PELENAMA\nVučić je naveo i da je pročitao tek osam odsto ekspozea koji ima 260 strana, a kako je rekao, ukoliko tako nastavi čitaće do jedan čas posle ponoći.\nNa to je lider Srpske radikalne stranke Vojislav Šešelj dobacio “Uzeli smo Pampers pelene”.\n“Možda su vama potrebne, meni nisu. Ne brinite, doneće vam neko ako zafali, a možete i da sedite, to je lepo. Ja ću stajati”, odgovorio je Vučić.\n15:40 – BAJDEN MEĐU PRVIMA U POSETI NOVOJ VLADI\nMandatar Aleksandar Vučić najavio je danas da će potpredsednik Sjedinjenih Američkih Država (SAD) Džozef Bajden među prvima posetiti novu Vladu Srbije.\n“Jedna od prvih poseta novoj vladi biće poseta potpredsednika SAD Džozefa Bajdena”, rekao je Vučić izlažući svoj ekspoze u Skupštini Srbije.\n15:37 – OPOZICIJA: NAPUSTILI SMO SALU ZBOG VREĐANjA DOSTOJANSTVA PARLAMENTA\nPoslanici Demokratske stranke (DS), Pokreta “Dosta je bilo” i Socijaldemokratske stranke (SDS) izjavili su da su napustili današnje zasednje Skupštine Srbije jer ne žele da budu “dekor u vređanju dostojanstva i parlamenta i građana Srbije”.\nPredstavnici tih stranaka su u zajedničkom obraćanju novinarima u Skupštini naglasili da je današnja sednica morala da bude zakazana u skladu sa Poslovnikom, to jest pre sedam dana, a ne pre 24 sata.\nOni su podsetili da se formiranje Vlade čeka duže od tri i po meseca.\nLider DS Bojan Pajtić je rekao da Srbija tri i po meseca čeka formiranje nove Vlade i da u tom periodu nije bilo ni stranih investicija kao ni dobre agrarne politike.\n“Građani Srbije ispaštaju jer se jednom čoveku osladilo da vlada sam”, rekao je Pajtić.\nOn je naveo i da DS, kao i ostale stranke koje su se zajedno borile protiv krađe na izborima u aprilu, neće pristati da budu dekor u ponižavanju Srbije.\nPredstavnik SDS Marko Đurišić je rekao da su predstavnici te stranke napustili zasedanje kako bi sačuvali dostojanstvo parlamenta.\nOn je rekao i da je današnjim dešavanjima dodatno obesmišljena politika u Srbiji, optuživši vladajuću većinu da misli da može da radi šta hoće.\nĐurišić je i dodao da je u prvih 70-ak strana ekspozea nije bilo nijedne reči o borbi protiv siromaštva dok je o zdravstvu pisano na samo jednoj strani.\nLider Dosta je bilo Saša Radulović je rekao da je danas došlo do ponižavanja i skupštine i građana i da su poslanici tog pokreta iz protesta napustili poslaničke klupe.\nOn je naglasio da poslanici tog pokreta neće dozvoliti kršenje poslovnika u ovoj, kao i u bilo kojoj drugoj prilici.\nPoslanici Dosta je bilo i SDS su naveli da će u svojim poslaničkim klubovima pratiti ekspoze i nakon toga izneti svoje primedbe.\n15:31 – ZNAM DA SU ME ZVALI DIKTATOROM\nGovoreći o kritikama kojima je izložen Vučić je kazao da mu je namera da u naredne četiri godine bude još otvoreniji za kritike i primedbe i da će pokušati da bude “još ljubazniji”, što ne znači da neće biti dovoljno oštar da odgovori na klevete i uvrede.\n“Znam da su protiv mene mnoge sile – što iz vlade, što iz zemlje i inostranstva. Znam da su me mnogi građani psovali zbog fiskalne konsolidacije. Ponekad sam bio strog, verovatno i arogantan, znam da je delovalo kao da mnoge odgovornosti preuzimam na sebe i da su me zato mnogi zvali diktatorom, autokratom. Ali imam osećaj da sve više ljudi deli naše stanovište o potrebnim promenama i da se podška reformama širi”, rekao je Vučić.\nOn je istakao da će se boriti za Srbiju i vladu i svakog člana koji poštuje zakone i Ustav Srbije i radi u korist svih građana Srbije.\n15:28 – STVARAĆEMO USLOVE ZA BOLjI ODNOS SA HRVATSKOM I BIH\nMandatar Aleksandar Vučić kazao je da će nova vlada stvarati bolje uslove za odnose sa Hrvatskom i Bosnom i Hercegovinom, ali napomenuo i da će znati da zaštiti i nacionalne interese.\n“Srbija će reagovati trezveno na svađalačke tonove. Stvaraćemo uslove za bolje odnose sa Hrvatskom i BiH, ali ćemo i te kako znati da zaštitimo naše nacionalne interese od onih koji ih budu ugrožavali”, rekao je Vučić u parlamentu iznoseći ekspoze o radu nove vlade.\nOn je rekao i da će goniti Srbe koji su počinili zločine i istakao da je jedino što traže da svi zločinci bez obzira na nacionalnost jednako odgovaraju.\n15:19 – EKSPOZE OD 260 STRANA\nAleksandar Vučić izjavio da je napisao ekspoze od oko 260 strana i da mu neće biti teško da satima stoji i da govori, ali je dodao da su poslanici dobili skraćenu verziju od oko 130 strana.\n“Nešto ćete morati i da saslušate”, rekao je on.\n15:10 – SMANjEN DEFICIT SA EU\nSrbija je od 2008. kada je potpisan sporazum o stabilizaciji i pridruživanju prepolovila trgovinski deficit sa Evropskom unijom, izjavio je danas mandatar za sastav nove vlade Srbije Aleksandar Vučić.\nOn je rekao da su glavni spoljnotrgovinski partneri Srbije u 2016. – Italija, Nemačka, Rumunija i Hrvatska, a da se najviše uvozi iz Nemačke, Italije, Mađarske i Poljske.\nPrema nejgovim rečima, najveći suficit je u trgovini sa Bosnom i Hercegovinom, Crnom Gorom i Makedonijom, a najveći deficit sa Kinom i Rusijom.\n15:08 – JASNA POLITIKA PREMA ZLOČINIMA\nMandatar Aleksandar Vučić izjavio je danas da je politika vlade jasna i da će se goniti svi koji su počinili zločine.\nOn je rekao da traži da se gone svi zločinci bez obzira na nacionalnost.\nPotrebno je da shvatimo gde smo grešili i da te greške više ne ponavljamo, naglasio je Vučić ističući da je Srbija za stabilan Balkan bez sukoba, u kome se sporovi rešavaju dijalogom.\n15:04 – DEO OPOZCIJE NAPUSTIO SEDNICU SKUPŠTINE SRBIJE\nPoslanici Demokratske stranke, Pokreta “Dosta je bilo” i Socijaldemokratske stranke napustili su sednicu Skupštine Srbije.\nOpozicija je negodovala jer je sednica parlamenta na kojoj se bira nova vlada zakazana u kratkom roku i poslanici nisu imali dovoljno vremena da se pripreme i daju primedbe koje bi pomogle novoj vladi u budućem radu.\nMandatar je zahvalio poslanicima koji su ostali da čuju njegov ekspoze i ocenio da su oni koji su napustili sednicu pokazali da ne poštuju ni građane Srbije, jer je njihov posao da čuju ekspoze mandatara i onda daju komentare.\n15:02 – POGLAVLjA DO KRAJA MANDATA\nCilj vlade je zatvaranje svih pregovaračkih poglavlja do kraja njenog mandata 2020. godine, izjavio je danas mandatar Aleksandar Vučić.\nOn je rekao da treba izraditi plan za pregovaračka poglavlja koga će se svako ministarstvo pridržavati.\n15:01 – DIŽEMO LESTVICU USPEHA\nTu smo da pomerimo granice mogućnosti i podignemo lestvicu uspeha, birani smo zbog građana, a ne zbog sebe, poručio je danas mandatar Aleksandar Vučić.\nVučić je rekao da je sada vreme da “ubrzano počnemo da zidamo našu kuću, da se odvažimo na snove i dignemo pogled više nego do sada”.\nPrethodna vlada je obezbedila stabilnost, ova će raditi još više, marljivije, naveo je Vučić i dodao da je ta stabilnost donela ugled Srbiji u međunarodnoj zajednici koja je smatra pouzdanim partnerom.\nZa sebe je rekao da nema nameru da se bavi ovim poslom ako ne može da uradi još više, navodeći da se sada testiraju naše mogućnosti možemo li još više da uradimo za svoju zemlju.\n14:45 – VUČIĆ: NOVA VLADA NASTAVIĆE DA RADI NA EKONOMSKOM NAPRETKU I STABILNOSTI\nMandatar Aleksandar Vučić izjavio je danas da buduća Vlada Srbije neće dozvoliti vraćenje Srbije unazad već da će nastaviti da radi na ekonomskom napretku i stabilnosti.\nVučić je rekao da je u proteklom periodu očuvana stabilnost i obezbeđen ekonomski napredak i da će tako biti nastavljeno.\nOn je naveo da se njegovim političkim protivnicima ne sviđa ono što radi i da žele da ga smene.\nPrema njegovim rečima, uprkos tome Srbija i Vlada koju danas formira nikada više neće dozvoliti da Srbija ide unazad.\n“Ova Srbija i ova Vlada koju danas formiramo neće dozvoliti zastajanje i da Srbija ide nazad”, rekao je Vučić.\nOn je rekao da je sve drugo moguće i da će prihvatiti svaki razgovor i dobar predlog, kao i svaki miran oblik protesta.\n“Ali jedino neću da prihvatim da se država ikada više vrati unazad i da skrene s puta na kojem je, kao i da stane”, rekao je on.\n14:34 – U SKUPŠTINI I PATRIJARH IRINEJ I VUČIĆEVI SAVETNICI\nU Skupštini Srbije su i Vučićevi savetnici Franko Fratini i Alfred Guzenbauer, kao i patrijarh srpski Irinej i nekoliko evropskih ambasadora.\n14:21 – VUČIĆ POČEO DA OBRAZLAŽE EKSPOZE\nMandatar Aleksandar Vučić počeo je u Skupštni Srbije da izlaže ekspoze u kome su sadržani program i ciljevi nove vlade.\nNakon iznošenja ekspozea poslanici imaju pet sati za raspravu, ali s obzirom na mogućnost replika i javljanja po poslovniku sednica bi mogla da potraje.\nPredsednica skupštine Maja Gojković produžila je rad i posle 18.00 časova.\nPredloženo je da buduća vlada ima četiri potpredsednika koji će obavljati i ministarske dužnosti.\nPolovinu resora u budućoj vladi treba da preuzmu novi ministri, dok u ostalih osam ministarstava neće biti personalnih promena.\n14:05 – POČELA SEDNICA\nPočela sednica parlamenta na kojoj se bira vlada.\n13:57 – DSS TRAŽI ODLAGANjE SEDNICE\nPoslanička grupa Demokratske stranke Srbije (DSS) zatražila je da se odloži današnja sednica parlamenta na kojoj se bira vlada, jer je sazvana u “skandalozno” kratkom roku, uz najavu višesatnog iznošenja ekspozea premijera Aleksandra Vučića, što onemogućava da se poslanici adekvatno pripreme za raspravu.\nNismo dobili pisani ekspoze i trebalo bi da ga Vučić iznese u sažetom obliku na sednici, rekao je poslanik Milan Lapčević na konferenciji za novinare u Skupštini Srbije uoči sednice.\nLapčević je ocenio da se načinom zakazivanja sednice ponižavaju poslanici, a time i građani.\nUkoliko se sednica ne odloži, poslanici DSS su najavili da će učestvovati u njoj, ali traže da se posle ekspozea odredi pauza, kako bi mogli da ga dodatno prouče, što je važno za dalju raspravu i davanje predloga.\nPoslanik Đorđe Vukadinović sa liste DSS je izjavio da je nezabeležno u istoriji parlamentarizma da će ekspoze, prema najavi, trajati duže nego što članovi parlamenta imaju vremena za diskusiju.\n13:56 – VUČIĆ STIGAO U SKUPŠTINU\nU Skupštinu Srbije, gde se danas održava sednica o izboru vlade, stigao je mandatar Alesandar Vučić, kao i većina predloženih ministara.\nU holu parlamenta nalazi se veliki broj medijskih ekipa koji će pratiti tok sednice.\nU parlament su stigli i poslanici Skupštine Srbije.\nEkspoze bi, prema najavama mandatara Vučića, mogao da traje i nekoliko sati, nakon čega je predviđena rasprava.\n17th January 2018 , 11:00 RTS Comments Off on VOJISLAV SESELJ NA PINKU 17-1-2018\nLider Srpske napredne stranke Vojislav Šešelj gostjući u Jutarnjem programu TV Pink izjavio je da je...\n16th January 2018 , 13:01 RTS Comments Off on VUCIC KONFERENCIJA ZA MEDIJE 16-1-2018\nPredsednik Srbije Aleksandar Vučić izjavio je povodom ubistva lidera GI SDP Olivera Ivanovića da je reč...\n16th January 2018 , 08:51 RTS Comments Off on OLIVER IVANOVIC UBIJEN\nOliver Ivanović upucan je jutros u Kosovskoj Mitrovici dok je ulazio u prostorije stranke. Lider Građanske inicijative “Srbija,...\nSve vesti Select Month January 2018 December 2017 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 August 2016 July 2016 June 2016 May 2016\n17th January 2018 , 22:48, 22:48


Nemačka: Izbeglice su stigle-kako dalje?\n9. septembra 2015. 07:00\nNemačka je svetu poslala novu sliku o sebi, a kancelar Angela Merkel je od imidža “goniča” Grka, postala “mati izbeglica”, komentarišu danas svetski mediji dolazak reke prognanih kojima je Nemačka ovog vikenda otvorila vrata.\nBERLIN – Nemačka je svetu poslala novu sliku o sebi, a kancelar Angela Merkel je od imidža “goniča” Grka, postala “mati izbeglica”, komentarišu danas svetski mediji dolazak reke prognanih kojima je Nemačka ovog vikenda otvorila vrata.\nSudeći prema aplauzu, toploj supi i mekim pokrivačima, Nemacka je izbeglicama ponudila i gostoprimistvo i nadu da će tu, bar privremeno, imati krov nad glavom.\nIzbeglice su stigle – kako dalje, pitanje je na Koje je tabliod “Bild” danas dao tehnički odgovor.\nNemačka bi Tursku mogla da stavi na listu opasnih zemalja\nNemačka najpoželjnija za mlade regiona\nNemci u šoku – buter 1,99 EUR, a u Srbiji 3,2 EUR\nSenzacionalan zaokret – Nemačka stala uz Putina\nPo dolasku, policija ili granični službenici usmeravaju izbeglice u prvo prihvatilište, kako bi oni bili registrovani, odnosno, dali osnovne podatke o sebi, a zatim jedan kompjuterski sistem EASY, reguliše koja od 16 nemačkih pokrajina prihvata pridošle.\nNajveći broj izbgelica, 21 do 24 odsto, biće smešten u Severnu-Rajnu Vestfaliju, najmnogoljudniju nemačku pokrajinu sa više od 18 miliona stanovnika.\nIzbeglice zatim u “svojoj” pokrajini podnose zahtev za azil-lično u izbegličkom domu ili jednoj posebnoj ispostavi Savezne službe za migracije i izbeglice.\nTada im se uzima otisak prsta koji Savezna kriminalistička služba vrednuje, fotografišu i obavlja se administrativni deo, a onda sledi medicinska kontola, na koju se u nekim pokrajinama, kao na primer u Hesenu, čeka i do tri meseca.\nPosle toga na red dolazi saslušanje pa odluka da li se njihov zahtev za azil prihvata na koju se sada čeka od šest do devet meseci.\nVlada želi da do oktobra Bundestag i Bundesrat potvrde njen novi plan mera za zbinjavanje izbeglica koji, izmedu ostalog, predviđa da sledećeg meseca svi pridošli budu smešteni u čvrstim objektima i niko ne ostane pod šatorom.\nIstovremeno se izbeglicama želi da pruži šansa za obrazovanje i u određenim slučajevima pristup i tržištu rada, prenose mediji.\nDokument je utvrden na sastanku kome su ucestvovali Merkel, šef Hrišćansko-socijalne unije Horst Zehofer, vicekancelar i šef Socijaldemokratske partije Zigmar Gabrijel, šef diplomatije Frank-Valter Štajnmajer, ministar finansija Volfgang Šojble i ministar unuttrašnjih poslova Tomas de Mezijer.\nOni su odlučili, takode, da se izdvoji tri milijarde evra za 16 nemačkih saveznih država i opština kao pomoć u zbrinjavanju izbeglica koji su stigli tokom prošlog vikenda.\nNovim planom, predviđeno je i rešavanje pitanja podnosioca zahteva za azil sa Balkana, koji se u skoro 100 odsto slučajeva odbijaju, pošto na Balkana nema ni rata, ni politickcog progona.\nZa njih je prema planu predviđena što je moguće brža deportacija u svoje domovine.\nDokument predvida i da se “Kosovo, Albanija i Crna Gora proglase zemljama sigurnog porekla”, a gradanima balkanskih zemalja omogući mogućnost legalne migracije.\nGrađanima Srbije, Makedonije i Bosne, zemljama, koje su već proglašene sigurnim, kao i ostalim balkanskim zemljama bi trebalo, prema novom planu, da se pruži mogućnost legalne migracije, odnosno, pristupa tržištu rda, prenosi “Bild”.\n“Onome ko ima radni ugovor u skladu sa tarifnim uslovima, ili ugovor o školovanju, trebalo bi da se pruži mogućnost za rad ili za obrazovanje”, navodi se u dokumentu vladajuće koalicije.\nSuspendovan saudijski sveštenik koji je rekao da žene imaju…\nJedni bi hteli da razumeju ono u šta veruju, drugi da poveruju u ono što razumeju.\nStanislav Jerži Lec, poljski pesnik i satiričar\t(1909-1966)


Titulari ljudskih prava su građani, a obaveza države je da se prava i slobode utvrđena Ustavom i zakonima ne krše već poštuju. Ipak, civilne slobode su u Srbiji jako ugrožene, a pravo na informacije ozbiljno narušeno. Međunarodna nedelja civilnog društva koja se ove godine održava u Beogradu, otvorila je temu sužavanja prostora za delovanje civilnog društva, ali i potrebu za većim povezivanjem organizacija. Srbija se suočava sa ozbiljnim izazovima u ostvarivanju slobode izražavanja, udruživanja i mirnog okupljanja koje su neophodne za osnaženo i aktivno civilno društvo.\nCivilne slobode veće kroz povezivanje civilnog društva\nPojam građansko pravo prvenstveno je zasnovano na načelu slobode. Slobodu pojedinca u odnosu na državu, koja se u njegovo ponašanje i delovanje može uplitati samo do one mere koju iziskuje život u društvu zajedno sa drugim ljudima. Srbija se početkom 2019. godine našla na listi zemalja u kojima su ozbiljno ugrožene građanske slobode, rame uz rame sa Venecuelom, Sudanom, Avganistanom i Saudijskom Arabijom, prema istraživanju CIVICUS-a. CIVICUS Monitor redovno prati obaveze svake države u poštovanju tri osnovna ljudska prava – slobodu udruživanja, slobodu okupljanja i slobodu izražavanja sa usko povezanim medijskim slobodama. Srbija je na Monitoru ocenjena kao NARROWED, što tipično opisuje zemlju u kojoj pojedinci i organizacije civilnog društva mogu da ostvare svoja prava na slobodu udruživanja, mirnog okupljanja i izražavanja, uz vidna kršenja ovih prava povremenim uznemiravanjem, hapšenjem ili napadima na ljude za koje se smatra da su kritični prema vlasti. Odatle se javila i potreba za većim povezivanjem iz koje je nastala platforma “Tri slobode” a Nacionalna koalicija za decentralizaciju je jedan od potpisnika. Cilj ove platforme je očuvanje prostora za civilno društvo u Srbiji, zaštita i unapredjenje slobode udruživanja, okupljanja i informisanja. Efektno i efikasno umrežavanje se neće zaustaviti samo na zajedničkoj strategiji, zajedničkom pristupu problemu već je potrebno raditi na sistemu koji će obezbediti brze reakcije na ono što se dešava u okruženju.\nPotrebno je obezbediti pristup gde se glas lokala podiže na nacionalni nivo. Treba verovati u snagu civilnog društva koje obezbeđuje da se glas lokalnih zajednica čuje svuda u zemlji a da umrežavanje civilnog društva mora biti izraz solidarnosti u odnosu na problem običnog građanina bez obzira gde živi.\nProtesti, nacionalni mediji i predsednik koji ignoriše građane\nPočev od decembra 2018. godine, Srbija je bila poprište redovnih protesta. Talas okupljanja na nacionalnom nivou je reakcija na jaku neprijateljsku retoriku vlade protiv kritičkih glasova, novinara i aktivista. Reakcija vlasti na proteste mahom se svodila na ignorisanje i umanjivanje obima protesta. Međutim, 17. marta 2019. godine, nakon četrnaest uzastopnih nedelja okupljanja, policija u Beogradu je koristila prekomernu silu da bi rasterala demonstrante koji su tražili veću slobodu štampe i izbore pod fer uslovima. Pošto su demonstranti opkolili predsedničku zgradu, policija je upotrebila suzavac, a deset ljudi je uhapšeno. Istovremeno, vlasti su orkestrirale prljavu kampanju protiv demonstranata, te su mediji protivnike vlade označavali kao “plaćene” aktiviste koji rade protiv srpskih interesa. Uprkos okupljanju širom zemlje, prostor za nezavisne medije u Srbiji se konstantno smanjuje. Od dolaska Aleksandra Vučića na vlast 2017. godine, nezavisni mediji u Srbiji su bili meta napada, kleveta i uznemiravanja od strane grupa povezanih sa vlašću. Lokalni izveštaji ukazuju na 102 odvojena napada na srpske novinare, samo u 2018. godini. Ovi napadi obuhvataju raznovrsne represivnie radnje, uključujući pucnjavu, zapaljive bombe i druge vrste fizičkog nasilja. Aktivisti i organizacije civilnog društva u Srbiji susreću se sa kršenjem građanskih sloboda koje su zaštićene međunarodnim pravom. Jedan od najblatantnijih oblika kršenja predstavlja upotreba prekomerne sile od strane snaga bezbednosti tokom mirnih protesta. Takođe, dok ignoriše masovne anti-vladine demonstracije, vlast koristi medije nad kojima ima kontrolu za usklađene napade na nezavisne medije.\nCIVICUS, Kuća ljudskih prava Beograd (Beogradski centar za ljudska prava, Građanske inicijative, Helsinški odbor za ljudska prava u Srbiji, Komitet pravnika za ljudska prava) i HRH (Fondacija Kuća za ljudska prava) dokumentuju kontinuirano zastrašivanje, napade i uznemiravanje branilaca ljudskih prava i novinara koji izveštavaju o osetljivim pitanjima, kao što su tranzicijska pravda, korupcija ili odgovornost vlade.\nProcenjeno je da omalovažavanje i kampanje protiv ljudskih prava, organizacija civilnog društva i nezavisnih medija podrivaju rad civilnog društva.\nPrema Izveštajima Human Rights Watch-a za 2018. navodi se da branioci ljudskih prava rade u neprijateljskom okruženju, sa pretnjama i napadima na aktiviste koji se redovno dešavaju. Rezultat Srbije na Indeksu percepcije korupcije Transparency Internationala značajno je opao u poslednje tri godine. Srbija sada ima ocenu 39/100 indeksnih poena, i nalazi se na 77 poziciji, pomerajući se korak bliže tome da bude smatrana “visoko korumpiranom” zemljom. Pad na listi se pripisuje koncentraciji moći oko predsednika Vučića. Tako koncentrisana moć prevazilazi dodeljene ustavne uloge i zakonom propisana ovlašćenja, a svoje delovanje manifestuje kroz kampanje uznemiravanja i kleveta protiv nezavisnih novinara i aktivista, te uticanje na tok izbora.\n← Borba za vazduh širom Srbije!\nKako da vlast govori jezikom građana? →


Novalić: Ekonomija FBiH u snažnom rastu | Starmo\nNaslovnica BiH Novalić: Ekonomija FBiH u snažnom rastu\nSarajevo — Premijer Federacije BiH Fadil Novalić pozdravio je činjenice iznesene u izvještaju Poreske uprave FBiH za period januar – oktobar 2019. koje svjedoče o snažnom povećanju javnih prihoda i ekonomskom rastu u Federaciji.\n“Činjenica da je u prvih deset mjeseci ove godine prikupljeno 4,3 milijarde KM, što je za 2 milijarde više nego u entitetu RS. Takođe, to je za 96,9 miliona KM više nego za isti period prošle godine u FBiH, što dokazuje intenziviranu ekonomsku aktivnosti u Federaciji, jer samo ekonomija koja raste može da povećava i javne prihode u navedenoj mjeri”, izjavio je za Fenu premijer Novalić.\n“Navedeni podaci Poreske uprave Federacije ukazuju da broj zaposlenih u FBiH čini 65% od broja zaposlenih u cijeloj državi, što govori da je FBiH ekonomska kičma države. Uz formiranje nove Vlade FBiH i implementaciju novih reformi, Federacija ima priliku da zabilježi još snažniji ekonomski rast i povećanje životnog standarda, zbog čega svi politički akteri u FBiH treba da pruže podršku ovim procesima koji će, umjesto isprazne politizacije, donijeti konkretne ekonomske benefite građanima”, ističe premijer Novalić u izjavi za Fenu.


PORODICE PITAJU KADA ĆE ODGOVARATI VOĐE OVK | SRNA\nPORODICE PITAJU KADA ĆE ODGOVARATI VOĐE OVK\nBEOGRAD, 24. FEBRUARA /SRNA/ - Udruženje porodica kidnapovanih i ubijenih na Kosovu i Metohiji u otvorenom pismu upitalo je predsjednika Specijalizovanih vijeća Kosova suda u Hagu Ekatirinu Trendafilovu kada će konačno vođe albanske Oslobodilačke vojske Kosova /OVK/ odgovarati za ratne zločine nad Srbima, Romima, Gorancima i Albancima.\n"Mi porodice čiji su članovi kidnapovani još 1998. godine kao prve žrtve na Kosovu i Metohiji podižemo glas i javno Vas pitamo kada će vođe terorističke zločinačke OVK /Ramuš/ Haradinaj, /Hašim/ Tači, /Fatmir/ LJimaj, /Kadri/Veselji... odgovarati po komandnoj odgovornosti za ratne zločine po istom zakonu kao što je Haški tribunal osudio generale JNA i generale vojske i policije Srbije", navodi se u pismu.\nU Udruženju ističu da je velika nepravda učinjena prema porodicama kidnapovanih i ubijenih kosmetskih žrtava, jer dokazani ratni zločinci OVK i tvorci zločina u slučajevima "Klečka", "Radonjić jezero", "Volujak", "Lapušnik", "Likovca" i drugih, umjesto da su na robiji, obiđoše cijeli svijet - od Vašingtona do Brisela kao predsjednici, premijeri, ministri, generali OVK i "Islamske države Kosova".\n"Ubeđeni smo da Specijalizovano tužilaštvo nikada neće uhapsiti vođe OVK iz straha za svoju bezbednost, jer ove zločince čuva takozvana Kosovska bezbednosna služba, odnosno vojska OVK Kosova", navodi se u pismu.\nU pismu je ponovo istaknuto da nema pomirenja na Balkanu bez pravde za srpske žrtve.


Otvoren Sentandrejski most | TV KANAL 9 NOVI SAD\nNaslovna EMISIJE Otvoren Sentandrejski most\nOtvoren Sentandrejski most\nVIDEO K9: Sugrađani sa Klise od subote ponovo brže stižu do centra grada.\nNovosađani ponovo mogu da koriste Sentandrejski most koji je, posle obnove koja je trajala godinu dana, ponovo pušten u saobraćaj.\nU okviru rekonstrukcije Sentandrejskog mosta, obavljena je rehabilitacija stubova, sanacija glavnog nosača, čišćenje unutrašnjeg dela sanduka i ugradnja novih kablova, čime je ojačana konstrukcija mosta.\nNa samom mostu zamenjen je asfalt na kolovozu, izgrađene su nove pešačke staze, hidroizolacija i slivnici, postavljena nova zaštitna pešačka i odbojna ograda, obeležena horizontalna i vertikalna signalizacija i izgrađeno novo javno osvetljenje.\nSem toga, obavljeni su i radovi na prilaznim saobraćajnicam, gde je obnovljen put u delu do skretanja ka TC “BIG” i do kružne raskrsnice sa klisanske strane.\nObnova Sentandrejskog mosta je, prema saopštenju iz Gradske kuće, neodvojiva od drugog kapitalnog projekta, a to je rekonstrukcija Sentandrejskog puta, koja je trenutno u toku.\nRealizacijom tih značajnih investicija doprineće se kompletnom uređenju komunalne infrastrukture u ovom delu grada i postići će se veći urbani razvoj na teritoriji mesnih zajednica Klisa, Slana bara i Vidovdansko naselje.\nDodaje se i da postoji potreba za izgradnjom novog Sentandrejskog mosta, neposredno uz postojeći, a za ovaj tzv. „most blizanac“ trenutno je u fazi izrada projektne dokumentacije\nPopravka Sentandrejskog mosta počela je u martu 2018. godine, sa rokom od šest meseci, ali je usledilo nekoliko odlaganja završetka radova i pomeranje rokova, tako da je na kraju završen nakon 380 dana. Vrednost radova, nakon više aneksa, smanjenja i potom povećanja vrednosti, na kraju će ostati na otprilike početnom nivou od 66,9 miliona dinara bez PDV-a. Radove su finansirali Grad Novi Sad i Putevi Srbije, a izvođač je firma “Srbijaautoput”.\nOvaj most je sagrađen 1964. godine, dug je 195 metara i na njegovu popravku se čekalo više od decenije.\nGradnja, odnosno, proširenje 1,3 km Santandrejskog puta u nastavku ovog mosta, međutim, podsetimo nije završena u previđenom roku do 13. marta, već je produžena do 29. juna. Prema pisanju portala 021, roka je produžen za skoro četiri meseca jer je posao stajao tokom većeg dela decembra, januara i skoro čitavog februar, za šta su u obrazloženju zahteva za produženje roka navođeni različiti razlozi.\nPrethodni tekstIsakov: Protesti građana građanima\nSledeći tekstPočela nova “NS bike” sezona


I ove nedelje delimo karte -\nI ove nedelje delimo karte\nBioskopski matine Kulturnog centra Zrenjanina.\nU okviru filmskog matinea Kulturnog centra u nedelju, 13. marta prikazuje se dečji animirani film “Pocrvenela panda”. Film je sinhronizovan na srpski jezik i prikazuje u dva termina, od 11 i od 16 časova. Karte se prodaju na biletranici Kulturnog centra svakog radnog dana od 10 do 12 i od 18 do 20 časova i pre početka projekcije po popularnoj ceni od 250 dinara.\nPortal Gradski radio Zrenjanin i Kulturni centar Zrenjanina poklanjaju 1X2 karte za dečji animirani film “Pocrvenela panda” koji će se prikazivati u nedelju, 13. marta, za projekciju od 11 časova.\nDa biste učestvovali u nagradnoj igri potrebno je da, ukoliko to do sada niste učinili, lajkujete Facebook stranicu portala, a zatim da ovaj tekst podelite sa našeg na Vaš Facebook profil pod opcijom javno (public) Ime dobitnika objavićemo večeras.


William Hague: Euro je zgrada u plamenu iz koje nema izlaza – Informer\nWilliam Hague: Euro je zgrada u plamenu iz koje nema izlaza\nBritanski ministar vanjskih poslova William Hague izjavio je danas da je euro “zgrada u plamenu iz koje nema izlaza” za neke zemlje koje su prešle na zajedničku evropsku valutu.\nHague je prvi put upotrebio ovaj izraz kao lider konzervativaca 1998. godine, a sada je u intrevjuu magazinu “Spectator” rekao da je bio u pravu.\nHague, koji je svojevremeno vodio kampanju “Zadržimo funtu”, rekao je da Evropa sada mora da rješava posljedice odluke o stvaranju zajedničke valute.\nAkcije britanskih banaka oslabile su nakon što je Vlada u Londonu saopštila da će se oduprijeti uvođenju poreza na finansijske transakcije u EU, kao što je predložila Evropska komisija.\nOvaj porez trebalo bi da donese godišnji prihod od 57 milijardi eura u kasu EU, a njegova primjena planirana je za početak 2014. godine.\n“Bila je ludost napraviti ovakav sistem. Vijekovima će ostati zapisano da je ovo bio ključni istorijski trenutak kolektivne ludosti. Ali situacija je takva i moramo da je rješavamo“, izjavio je britanski ministar vanjskih poslova.\nHague je dodao da je “opisao euro kao zgradu u plamenu iz koje nema izlaza” i da se “pokazalo da je u pravu kada je riječ o određenim zemljama“.\n“Možda je poređenje prejako, ali uz euro nisu napravljeni izlazi, pa je veoma teško napustiti ga“, dodao je britanski zvaničnik.\nHague je ocijenio da EU ima “previše moći” i da pojedina ovlaštenja treba da budu vraćena Britaniji. On je dodao da sve što ovim povodom bude uradila koaliciona britanska Vlada treba da bude rezultat dogovora Konzervativne stranke i Liberalno demokratske stranke.\nHagueov intervju objavljen je nakon što je predsjednik Evropske komisije Jose Manuel Barroso održao govor u kojem je zatražio strpljenje u rješavanju dužničke krize u Grčkoj.\nBarroso je naglasio da će Grčka ostati dio eurozone i da je moguće i neophodno da se prevaziđe “do sada najveći izazov” za EU.\nPostignut dogovor: Vozila GRAS-a kreću već večeras\nTurska: Zbog ilelegalne trgovine organima ljekaru prijeti 171 godina zatvora


Вујовић: До јануара нови систем плата у јавном сектору | Унија синдиката просветних радника Војводине УСПРВ\nVujović: Do januara novi sistem plata u javnom sektoru\n23. oktobar 2014. Obrazovanje Nema komentara\n„Realno je i ono što će sigurno biti urađeno u narednoj godini jeste da novi sistem plata u javnom sektoru uvede novu matricu koja će uzimati u obzir odgovornost i uporedivi nivo plata u javnom sektoru i privatnom sektoru. Sve ove stvari koje izgledaju kao razlog za štrajk (prosvetara) biće otklonjene normalnijim sistemom plata“, rekao je Vujović za B92.\nVujović je naglasio da javni sektor ima za 39 odsto veće plata od privatnog sektora, koji je izvor za finansiranje budžeta.\nNovi sistem plata će biti takav da svi budu plaćeni onako kako bi to tržište odredilo odnosno za one koji rade posao veće složenosti treba da imaju više i obrnuto, rekao je ministar.\nNa pitanje zašto njegovo ministarstvo nije dostavilo informacije o broju novozaposlenih u javnom sektoru, pa je poverenik za informacije od javnog značaja Rodoljub Šabić morao da kazni Ministarstvo finansija, Vujović je kazao da nije moguće objavljivati informacije iza kojih neko ne može da stane.\nVujović je naglasio da Ministarstvo finansija objavljuje svakog meseca na sajtu podatke koje ima, a da od ostalih podataka može da objavi samo ono što im neko dostavi od indirektnih korisnika budžetskih sredstava ili javnih preduzeća.\nPrema njegovim rečima, potrebno je da se izmeni Zakon o budžetskom sistemu kojim bi se definisalo ko sve mora da dostavi podatke, jer je sadašnji sistem nepotpun i da može odgovara ako objavi nepotpune podatke.\n„Sada je tako da štagod uradim pogrešiću“, istakao je ministar finansija.\nOn smatra i da je neustavno pravo poverenika da bez prava na žalbu kažnjava nekog.\nTender za Železaru za dve nedelje\nTender za Železaru Smederevo biće raspisan za 15 dana, najavio je danas ministar finansija Srbije Dušan Vujović.\nOn je za Televiziju B92 rekao da postoji osam kompanija zainteresovanih za Železaru Smederevo, od kojih je jedna iz SAD.\nDanašnja poseta: 672\nMesečna poseta: 26962\nGodišnja poseta: 379309


glasrazuma.rs September 13, 2020\n“Kad neko vidi snimke misli da je lako doći do njih, vi morate prvo da obezbedite saglasnost vlasnika tog objekta, jer ovo nisu kamere policijske ili gradske, postoje određene procedure”, rekao je Rebić.\nRebić je odbacio navode da je policija počela sa radom na slučaju tek nakon što su se snimci pojavili na društvenim mrežama i naveo da će “odgovarati svako ako se utvrdi da je nesavesno postupao”.\n“(Optužbe) ne mogu da utiče na nas da rešimo slučaj, kao što smo ga i rešili, ali gubimo vreme baveći se sporednim poslovima… ali njima na čast što žele na taj način da nas ometaju u svom poslu”, ocenio je Rebić.\nGovoreći o bombi koja je usmrtila jednu osobu danas na Novom Beogradu i ocene pojedinih političara da je Srbija nebezbedna zemlja, Rebić je naveo da se u Srbiji u proteklih nekoliko godina beleži oko 100 ubistava godišnje, a da su te brojke ranije bile znatno veće.\n“U 2007. godini bilo je 173 ubistava… pa su očigledne razlike. Kada se izračuna broj ubijenih na milion stanovnika, Srbija je bezbedna zemlja… u nivou Francuske i Velike Britanije”, kazao je Rebić i dodao da MUP trenutno rasvetljava oko 95 odsto svih zločina na godišnjem nivou.\nUtisak nedelje: Nije jasno šta je Srbija potpisala u Beloj kući


Žurnal: Đorđević prvi kandidat da zameni Kokoškova u Fenerbahčeu - Adresar Sporta\nHome - Košarka - Žurnal: Đorđević prvi kandidat da zameni Kokoškova u Fenerbahčeu\nKako beogradski sportski list saznaje, doskorašnji trener Virtusa iz Bolonje iskočio je u prvi plan za trenera Fenera. Od izvora dobro upućenih sa dešavanjima u klubu s Bosfora stigle su informacije da je Đorđević „najprirodnije rešenje“ u slučaju da Kokoškov izabere selidbu u NBA ligu i Dalas Maverikse. U Fenerbahčeu se nadaju da bi legendarni košarkaš mogao da vrati klub na visine do kojih ih je doveo njegov nekadašnji saigrač i trener Željko Obradović.\nIpak, Sportski žurnal navodi iz izvora bliskih Kokoškovu da ga „medijski natpisi ne dotiču“ i da „od povratka u SAD neće biti ništa“. Doduše, ukazuje se i na pisanja dobro upućenih američkih novinara da je transfer Kokoškova u Dalas blizu pošto Džejson Kid želi da sarađuju zajedno.\nPodsetimo, nedugo posle neuspeha Srbije u kvalifikacijama za Olimpijske igre pravo iz SAD stigla je vest da je Kokoškov velika želja Kida, koga vidi kao idealnog saradnika u Mavsima zbog Luke Dončića. Nedugo zatim Mark Stajn objavio je da je Kokoškov „sve bliži“ prelasku u franšizu iz Teksasa što je još jednom pokrenulo temu njegovog ostanka na funkciji selektora Srbije. Već nekoliko dana spekuliše se da bi u slučaju povratka Kokoškova u NBA ligu selektor Srbije mogao da postane Svetislav Pešić koji je čak u kratkom razgovoru za Sportklub istakao da je „spreman da pomogne“.


RTCG - Radio Televizija Crne Gore - Nacionalni javni servis :: Politika :: Prodao se onaj ko podrži inicijativu za pad Vlade\n30. 11. 2021. 12:45 >> 12:46 12\nMARTINOVIĆ U PARLAMENTU\nPoslanik Demokrata Vladimir Martinović kazao je da, ukoliko neko od poslanika parlamentarne većine podrži inicijativu opozicije za izglasavanje nepovjerenja Vladi, to znači da je uzeo novac.\nOn je to rekao u Skupštini tokom proceduralnog reagovanja na izlaganje poslanika Demokratske partije socijalista Dragutina Papovića.\nMartinović je naveo da razumije da je moguće da neko u Crnoj Gori misli i očekuje da će biti podržana inicijativa koju je uputila opozicija za pad Vlade.\n„Želim da poručim cjelokupnoj javnosti da, ukoliko bilo koji od 41 poslanika, koji predstavlja parlamentarnu većinu, odluči da podrži inicijativu koju je uputila opozicija za pad Vlade, taj neko se prodao i radi ono što je radio Darko Pajović i Pozitivna Crna Gora“, kazao je Martinović.\nPrema njegovim riječima, ko god odluči da izda izbornu volju građana, to znači da je taj neko uzeo novac.\n„Da li je uzeo milion ili 21 milion, nas to apsolutno nije briga. Ko god odluči da podrži inicijativu koju je uputtila opozicija, to je ista ona korupcija oličena u liku i djelu Pajovića i Pozitivne“, rekao je Martinović.\nSkupština Crne Gore Rekonstrukcija Vlade Vladimir Martinović\n20. 01. 2022. 11


Crnoj Gori status kandidata\nEvropski komesar za proširenje predstavlja godišnji izveštaj o napretku Zapadnog Balkana\nEvropska komisija preporučila je da se Crnoj Gori odobri status kandidata za članstvo u EU, ali će do početka pregovora država morati da uloži dodatne napore i popravi stanje u mnogim oblastima.\n“Kada je riječ o Crnoj Gori, Komisija je mišljenja da pregovori o pridruživanju treba da se otvore onda kada država dostigne neophodan nivo usaglašenosti sa kriterijumima za članstvo, posebno sa političkim kriterijumima iz Kopenhagena, koji traže stabilnost državnih institucija i garantuju vladavinu zakona. Evropska komisija Savjetu ministara EU preporučuje da Crnoj Gori odobri status zemlje kandidata”, kazao je u Briselu evropski komesar za proširenje Štefan File, predstavljajući izvještaj o napretku Zapadnog Balkana.\nOn je ponovio da je za svaki dalji korak Crne Gore u evrointegracijama potreban konsenzus država članica, dodajući da bi se otvaranje pregovora moglo desiti i u oktobru naredne godine.\nCrnoj Gori se, kako se navodi u mišljenju Evropske komisije, ostavlja još vremena da osnaži institucije, ali i parlamentarnu kontrolu vlasti. Ukazuje se tako da iako postoje pravni i institucionalni temelji, demokratske institucije ne rade dovoljno dobro, niti je zadovoljavajucća impementacija donijetih zakona.\nIpak, ključna zabrinutost Evropljana leži u činjenici da je, kako se navodi u mišljenju, sudstvo politizirano, da institucije za sprovodjenje zakona imaju manjkavosti u radu, posebno kada je riječ o borbi protiv organizovanog kriminala i korupcije. Korupcija je i dalje snažno prisutna, primjećuje se, iako na papiru postoje svi instrumenti za borbu protiv nje.\nSaradnja sa Haškim tribunalom ostaje ključni uslov za pristupanje Srbije EU\nEvropska komisija je takođe danas potvrdila da je započeo posao pripreme mišljenja o spremnosti Srbije da ponese naziv kandidata što bi se, uz razmjenu pitanja i odgovora sa Beogradom, trebalo okončati naredne jeseni. Saradnja sa Haškim sudom i dalje ostaje iznimno važna, ukazao je File u Briselu.\n“Srbija je u stanju da ispuni zahtjeve Sporazuma o stabilizaciji i pridruživanju i nastavlja saradnju sa Haškim sudom. Ta saradnja će i dalje da bude od ključne važnosti za članstvo zemlje u Evropsku uniju”, istakao je evropski komesar za proširenje.\nDo tada, pred evropskim članicama će biti danas predstavljeni godišnji izvještaj Evropske komisije koji, uz pohvale rezultatima borbe protiv organizovanog kriminala, donosi i stavke na kojima vlasti u Beogradu moraju još raditi. Pored ostalog, tu je snažnija reforma sudstva, potreba za odlučnijim radom na stvaranju tržišne ekonomije, ali i upozorenje da se više pažnje mora posvetiti problemu diskriminacije manjina.\nKomisija odaje priznanje poboljšanim odnosma Srbije sa susjedima u regionu, prije svih Hrvatskom i Bosnim i Hercegovinom, kao i njenim koracima ka trajnom pomirenju u ovom dijelu Evrope. Tu, medjutim, nedostaje još jedna tačka-saradnja sa Kosovom koja je, prema stavu Komisije, nedovoljna. Ključna karakteristika odnosa Beograda i Priština je: manjak dijaloga. Saradnji nikako ne doprinose paralelne institucije, kakve Srbija ima na Kosovu, zatim nepriznavanje pečata kosovskih carina i nedovoljna saradnja sa evropskom civilnom misijom na Kosovu.


Konkurs vredan 300 miliona - Domaćinska kuća\nKonkurs vredan 300 miliona\nKuća » Agro vesti » Konkurs vredan 300 miliona\nIlustracija: proizvodi sa gazdinstva, foto: Svetlana Kovačević\nMinistarstvo privrede poziva sva zainteresovana mikro, mala i srednja preduzeća i preduzetnike da se prijave za Program promocije preduzetništva i samozapošlјavanja vredan 300 miliona dinara.\nJavni poziv za ovaj program sprovešće Kancelarija za upravljanje javnim ulaganjima, u saradnji sa Ministarstvom privrede i Fondom za razvoj, uz stručnu podršku Nemačke razvojne banke (KfW) i Privredne komore Srbije.\nMogu da se prijave preduzetnici-početnici, poljoprivredna gazdinstva, mikro i mala privredna društva starosti do dve godine, kao i svi koji su zainteresovani za otpočinjanje sopstvenog biznisa.\nProgram obuhvata sve ključne aspekte podrške neophodne za uspeh startap projekata – stručnu pomoć, petodnevnu obuku za izradu poslovno-investicionog plana, povoljne bankarske kredite kod komercijalnih banaka, garanciju za te kredite, bespovratna sredstva korisnicima koji uspešno otplate kredit u iznosu do 20% ukupnog investicionog ulaganja, ali do 360.000 dinara.\nDetaljnije informacije možete naći na sajtovima Ministarstva privrede i PKS.\nkrediti, ministarstvo privrede, PKS\nPrevPrethodnaIzašao je novi Pravilnik\nSledećaKo je novi vlasnik BudimkeNext\nNedimović: Novac poljoprivrednicima već na raspolaganju


Bugarska donira Skoplju vakcine čiji je rok trajanja do 30. septembra – DnevniZurnal\nBugarska donira Skoplju vakcine čiji je rok trajanja do 30. septembra\nby admin 08/09/2021, 21:05 999 Views\nParlament Bugarske ratifikovao je sporazum za donaciju 51.480 doza Fajzer vakcina Severnoj Makedoniji, čiji je rok trajanja do 30. septembra.\nKako su preneli makedonski mediji, pred glasanje bugarski ministar zdravlja Stojčo Kacarov je poslanicima rekao da ako danas ne bude izglasana ratifikacija te vakcine protiv kovida neće moći da se daju Severnoj Makedoniji.\n„Konkretno za Severnu Makedoniju, izbor je da li ćemo da ih uništimo ili da ih poklonimo, zato što tim vakcinama rok ističe na kraju septembra“, rekao je Kacarov i dodao da će ovo biti prva isporuka vakcina protiv kovida-19 Severnoj Makedoniji.\nBugarska je u decembru prošle godine najavila da će vladi u Skoplju pomoći sa vakcinama protiv kovida-19 i da će od svake isporuke koja bude dolazila u tu zemlju deo biti dat Severnoj Makedoniji.\nPoslanici bugarskog parlementa su usvojili i predlog zakona za donaciju vakcina BiH i preprodaju vakcina Norveškoj.\nNakon ratifikacije se očekuje da BiH dobije donaciju od 50.000 AstraZeneka vakcina sa rokom trajanja do 30. septembra, a da Norveškoj bude preprodato 100.000 vakcina Moderna, koje traju do novembra-decembra.\nVučić zadovoljan Izveštajem EK, Žiofre\nby admin 26/10/2021, 19:44\nby admin 26/10/2021, 19:06\nby admin 26/10/2021, 19:05


pink.rs | Stefanović obišao pripadike Vatrogasno-spasilačke brigade (FOTO)\nPotpredsednik Vlade Srbije i ministar unutrašnjih poslova, Nebojša Stefanović, obišao je na Badnji dan pripadnike Vatrogasno-spasilačke brigade Beograd i zahvalio im za sav trud koji su uložili da bi građani naše zemlje bili bezbedni.\n-Vatrogasci-spasioci su u stalnom dežurstvu, gotovo uvek su prvi koji priteknu u pomoć svuda gde je ona potrebna i dele sa građanima i one lepe i manje lepe trenutke. Ulažu ogroman napor i trud da gase požare, pomognu u slučaju saobraćajnih nezgoda i spasavaju ugrožene. Poželeo sam im da u ovoj godini nemaju previše izazova, da što pre stižu do građana, štite ih od opasnosti i uvek im budu na usluzi i da se ujedno vrate svojim porodicama živi i zdravi - rekao je Stefanović.\n-Mi ćemo nastaviti sa opremanjem vatrogasaca i posebno mi je drago da ovde danas u istom stroju vidim i one koji su 30 godina u službi i one kojima je ovo tek četvrta smena. Drago mi je da vidim da ta simbioza iskustva i mladosti i snage funkcioniše, da svi ovi ljudi rade kao jedna velika porodica i tako daju ogroman doprinos da Srbija bude stabilna i bezbedna - rekao je Stefanović, navodi se u saopštenju MUP-a.


Otpušavanje odvoda vršimo za fizička i pravna lica sa cele teritorije Beograda. Otpušavanje odvoda, otpušavanje slivnika, otpušavanje sudopere kao i sve vodoinstalaterske usluge pružamo sedam dana u nedelji, tokom cele godine i praznika. Naš dežurni vodoinstalater Beograd je dostupan 24h dnevno za otpušavanje odvoda kao i za kompletno odgušenje kanalizacije u slučaju hitne intervencije.\nOtpušavanje odvoda – Odgušenje kanalizacije\nOtpušavanje odvoda obavljamo svakodnevno, 24h na celoj teritoriji Beograda. Problem zapušenog odvoda nekada može biti toliko veliki da ga nikako ne možete sami rešiti. U tim trenucima je bolje da angažujete stručnog vodoinstalatera nego da sami pokušavate sa otpušavanjem i na taj način napravite veću štetu i stvorite bespotrebnu nervozu. Sve što je dovoljno da znate su kontakt telefoni naših vodoinstalatera koji su Vam uvek na raspolaganju i spremni da svakog trenutka pođu na Vašu adresu. Odgušenje odvoda je za nas jednostavna i laka procedura koju obavljamo veoma brzo i podjednako efikasno. Pouzdani vodoinstalateri koji rade u našem timu će ovaj problem srediti očas posla, zbog toga čim primetite da je došlo do zapušenja odvoda, mi smo tu da hitno intervenišemo.\nOdgušenje odvoda vršimo za pravna i fizička lica u svim gradskim opštinama. Pored toga što postoji veliki izbor hemijskih sredstava za odgušenje odvoda, ne preporučuje se uvek njihovo korišćenje jer neke od tih hemikalija mogu da oštete Vaše cevi. Čak i ako se odlučite za odgušenje odvoda ovom metodom, uspeh nije zagarantovan, što zavisi i od toga koliko je začepljenje. Korišćenje raznih sredstava koja se na tržištu mogu pronaći za otpušavanje odnosno odčepljenje odvoda nisu uvek ni zdrava, a svakako ni jeftina.\nAngažovanjem vodoinstalatera iz našeg tima, dobijate najbolju uslugu i to po pristupačnoj ceni. Pored toga što će vodoinstalater izvršiti otpušavanje odvoda, proveriće da li je nakon intervencije sve u redu i da ne postoji rizik od ponovnog začepljenja u neko skorije vreme. Dolaskom vodoinstalatera na Vašu adresu dobijate profesionalnu uslugu i lice koje je kvalifikovano za taj posao kako bi sve bilo urađeno na najvišem nivou. Obratite nam se kad god imate neki problem, nakon poziva dolazimo na Vašu adresu u najkraćem vremenskom roku. Dostupni smo 24h, sedam dana nedeljno, tokom cele godine. Vodoinstalater Beograd vam je na raspolaganju i za vreme praznika.


Pravoslavni vernici proslavljaju Badnji dan | TV KANAL 9 NOVI SAD\nNaslovna EMISIJE Pravoslavni vernici proslavljaju Badnji dan\nVIDEO K9: Pravoslavni vernici u Srbiji danas obeležavaju Badnji dan tradicionalnim unošenjem i paljenjem badnjaka, liturgijama u hramovima i porodičnim okupljanjem za posnom trpezom, pred najradosniji hrišćanski praznik Božić.\nU svojoj Božićnoj poslanici patrijarh srpski gospodin Irinej pozvao je sve vernike da zajedno uzmu učešća u božićnom praznovanju, da ostave svakodnevne brige, da prinesu tamjan, smirnu, duhovno zlato, odnosno veru ljubav i nadu Bogomladencu Hristu i da se na taj način susretnu sa Bogom i bližnjima.\n“Sveti Jovan Zlatoust je Božić nazvao korenom svih hrišćanskih praznika, jer nam je u Božiću obećano, na neki tajanstveni i blagodatni način unapred darovano, i Sretenje, i Krštenje, i Preobraženje, ali i Krst i Vaskrsenje Hristovo. Zato je naš narod govorio: „Bez Boga ni preko praga“ i „nema veće slave od Božića”, jer je u Božiću predokušao Tajnu Boga i svenarodnog spasenja u Crkvi Hristovoj”, rekao je patrijarh.\nBožić nam otkriva cilj i smisao našeg života na zemlji, poručio je Irinej.\n“Od početka “Srpski narod je narod Božića, deo Naroda Božjeg ili svega roda hrišćanskoga. On je i narod Svetoga Save, narod svetog cara Lazara Kosovskog i svih ostalih mučenika i novomučenika, koji u zla vremena postradaše, kao vitlejemska deca, za istinu i pravdu Božiju. Njihove žrtve se sećamo i molimo ih da nas u nebeskom Vitlejemu pominju u svojim svetim molitvama, da bismo bili dostojni svojih svetih predaka, kako je govorio blaženopočivši patrijarh Pavle”, naveo je patrijarh.\nU ove blagoslovene božićne dane molimo se Gospodu da ugasi neprijateljstva među narodima, da spase ljude Svoje širom sveta i da bude milostiv svima nama, rekao je patrijarh, moleći se da ovaj Božić prizove u zajednicu sve one koji su se na bilo koji način odvojili od Crkve Boga Živoga.\nPrethodni tekstRadno vreme preduzeća i ustanova za božićne praznike\nSledeći tekstSPC: Ne postoji Hrvatska pravoslavna crkva


Komesar za bezbednost FSS i policijski general Milivoj Mirkov u sredu u prepodnevnim časovima obišao je renovirani stadion FK Mladosti u Lučanima. Visoki funkcioner saveza, otisao je prezadovoljan i pun pozitivnih utisaka o ovom novom izadnju našeg stadiona.\nOno što je u celoj priči najvažnije – Mladost je dobila licencu za takmičenje u Jelen Super ligi tako da ćemo počev od 16. avgusta i meča sa Vojvodinom imati prilike da u našem gradu posmatramo elitne srpske timove.\nNagovestio je čak i mogućnost da neka od reprezentativnih selekcija zaigra u Lučanima. Ostali su da se odrade još neki detalji na objektu a u klubu uveravaju da će sve biti završeno u predviđenom roku.\nPoslednji put izmenjeno petak, 01 avgust 2014 11:57


Salkić će uputiti Rezoluciju o osudi genocida u Srebrenici u NSRS\nPotpredsjednik Republike Srpske Ramiz Salkić uputit će u Narodnu skupštinu RS-a (NSRS) na usvajanje Rezoluciju o osudi genocida u Srebrenici.\n“Očekivao sam da će uputiti predsjednik RS-a Milorad Dodik s obzirom na to da je posjetio Memorijalni centar u Potočarima i uvjerio se šta se tamo desilo. S obzirom na to da predsjednik RS-a to nije učinio, učinit ću ja, kao potpredsjendik, svjestan svih okolnosti koje mogu nastupiti nakon toga”, rekao je Salkić na pres-konferenciji u Banjoj Luci.\n“Mislim da je primjereno da i NSRS, kao najviše zakonodavno tijelo usvoji tu rezoluciju i priključi se Evropskom i parlamentima jednog velikog broja zemalja u svijetu, koje su osudile genocid u Srebrenici i time ispuni svoju civilizacijsku obavezu da osudi to što se desilo na njenoj teritoriji”, rekao je Salkić.\n“A mogućnosti su dvije, da budete za ili protiv ove rezolucije”, rekao je.\n“Rezolucija je moralno, a ne političko pitanje”, ukazao je Salkić i naveo da se mora dovesti dokraja da RS, odnosno njen najviši zakonodavni organ osudi genocid u Srebrenici.\n#izdvojeno#Ramiz Salkić#srebrenica#rezulucija o osudi genocida


RTS :: Udruženje sudija: Osuda medijskih napada na predsednike sudova\nDruštvo Udruženje sudija: Osuda medijskih napada na predsednike sudova\npetak, 30. nov 2018, 13:15 -> 14:04\nUdruženje sudija: Osuda medijskih napada na predsednike sudova\nUdruženje sudija i tužilaca ponovo je danas pozvalo Visoki savet sudstva i Državno veće tužilaca da zaštite sudije od medijskog linča i da javno osude takvu vrstu medijskog izveštavanja.\nOvo strukovno udruženje ukazuje da se i pored javne osude struke zbog učestalih medijskih naslova i tekstova, u kojima se u izrazito negativnom kontekstu pominju određene sudije i njihove odluke, prethodnih dana ponovo u pojednim medijima objavljuju imena sudija, ali i predsednika sudova i to sa njihovim fotografijama.\nOno što posebno zabrinjava UST je što se ovog puta javno poziva na napad na njihov život, navodi se u saopštenju.\nUST smatra da je ovakav nacin izveštavanja nedopustiv i pre svega opasan jer se, kako tvrdi UST, javno se poziva na linč nosilaca sudskih funkcija.\nUdruženje podseća da su sudije u svom radu nezavisne, što, naravno, ne znaci da za svoje postupke nikome ne odgovaraju.\nUST je pozvao sve koji poseduju dokaze o postojanju nepravilnosti u radu sudija da se obrate Visokom savetu sudstva i da se kroz institucionalno delovanje utvrdi nečija eventualna odgovornost, a ne da se sudije imenom i prezimenom "prozivaju" u medijima.\nUST podseća da je načelo nezavisnosti sudija civilizacijska tekovina uspostavljena u cilju obezbeđenja zastite prava čoveka i građanina, zbog čega se zalaže za nezavisno pravosuđe, jer jedino takvo pravosuđe je u interesu svih građana, navodi se u saopštenju.


Svi ministri iz Štraheove stranke podneli ostavke - Naši u svetu\nObjavljeno 21/05/19 u 07:00\nBEČ – Nakon najave austrijskog kancelara Sebastijana Kurca da će predsedniku Austrije Aleksanderu van der Belenu predložiti smenu ministra unutrašnjih poslova Herberta Kikla, Slobodarska partija (FPO), kojoj pripada ministar, najavila je povlačenje svih svojih članova u vladi.\nKao što je ranije najavljivano da će, ako Kurc bude smenio Kikla svi ministri iz FPO podneti ostavku, to je večeras i potvrđeno iz stranke.\nPremijer je najavio u više navrata da Kikl, koji je član FPO, a u vreme kada je snimljen video materijal bio generalni sekretar „slobodaraca“, ne može da vodi istragu u ovom slučaju.\nKurc je rekao i da bi smatrao ispravnim da je sam Kikl ponudio ostavku kako bi omogućio detaljnu istragu mogućeg ilegalnog partijskog finansiranja.\nFPO je odbila da se Kikl povuče s mesta ministra unutrašnjih poslova i najavila da će svi članovi vlade iz te stranke u slučaju njegove smene dati ostavku.\nNakon najave kancelara Kurca da će predložiti njegovo razrešenje, Kikl je uzvratio da će podneti zahtev da se šefu austrijske vlade izglasa nepoverenje u parlamentu.\nKurc je ponovio da FPO nikako da shvati dimenziju skandala koja je pogodila tu stranku, a time i vladu.\nTakva vlada, primetio je, treba da vodi Austriju do prevremenih izbora, koji će se biti održani u septembru.\naferaJohan GudenusSnimaksSrpski zetŠtraheTatjana Gudenus


OEBS i UN: Zajednički napori za bezbednost | OSCE\nPočetna strana Priče OEBS i UN: Zajednički napori za bezbednost\nSastanak Saveta bezbednosti Ujedinjenih nacija, Nju Jork (Reuters)\nPredsedavajući OEBS-u, prvi potpredsednik Vlade Srbije i ministar spoljnih poslova Ivica Dačić poručio je na sastanku Saveta bezbednosti Ujedinjenih nacija (UN) 24. februara 2015. da OEBS želi da intenzivira partnerstvo sa UN. „Partnerstvo ove dve organizacije je ključno za rešavanje bezbednosnih izazova na evroatlantskom i evroazijskom prostoru“, rekao je Dačić.\nPominjući situaciji u Ukrajini (stranica dostupna samo na engleskom jeziku) i njenom štetnom uticaju na širu agendu OEBS-a Dačić je izjavio da se predsedavanje Srbije odvija u uslovima najveće krize evropske bezbednosti od kraja hladnog rata. „Srbija se angažuje u nastojanju da se pronađe diplomatsko rešenje na nepristrasan i transparentan način.“ >> Pročitajte ceo govor ovde.\nPrevod Instagram posta: "U godini kada obeležavamo sedamdesetu godišnjicu Povelje UN i četrdesetu godišnjicu OEBS-ovog Helšinskog finalnog akta, ove dve organizacije nastaviće blisko da sarađuju, generalni sekretar Ban Ki-mun rekao je juče tokom sastanka sa predsedavajućim OEBS-u, ministrom spoljnih poslova Srbije Ivicom Dačićem i generalnim sekretarom Lambertom Zanijerom."\nPuna podrška Ujedinjenih nacija\nČlanovi Saveta bezbednosti ponudili su punu podršku predsedavanju Srbije OEBS-u i njihovim prioritetima, naglasivši značaj OEBS-a u internacionalnoj areni, a pogotovo njenu ulogu i angažovanje u rešavanju krize u Ukrajini.\nTokom sastanka predsedavajući OEBS-u Dačić, generalni sekretar UN Ban Ki-mun i generalni sekretar OEBS-a Lamerto Zanijer diskutovali su i o saradnji OEBS-a i UN-a, situaciji u i u okolini Ukrajine i ulozi OEBS-a u suočavanju sa krizom. >>Pročitajte vest ovde\nMirno razrešenje sukoba zavisi od Paketa mera iz MInska\nGeneralni sekretar Ban i predsedavajući Dačić naglasili su da je mirno razrešenje konflikta u Ukrajini jedini put napred i on zavisi od pune primene Paketa mera iz Minska od 12. februara od strane svih.\nTakođe su naglasili da prisustva OEBS-a i UN-a u Ukrajini treba da istraže nove načine za jačanje saradnje, posebno u oblasti humanitarnih pitanja i ljudskih prava.\n„Specijalna posmatračka misija u Ukrajini (SPM) i Posmatračka misija na ruskim kontrolnim punktovima Gukovo i Donjeck predstavljaju najočigledniji primer osposobljenosti OEBS-a da pokrene zajedničke akcije čak i za vreme krize. Oni nastavljaju da pružaju objektivno izveštavanje i podatke sa terena konflikta uprkos mnogim izazovima,“ rekao je Dačić.


Garancija obavezna i za polovan automobil | Biznis.rs\nProdavac dužan da naznači pravo na reklamaciju u trajanju od godinu dana\nGarancija obavezna i za polovan automobil\n6.4.2021 08:11 Autor: Ljiljana Begović 0\nUprkos tome što Zakon o zaštiti potrošača obavezuje prodavce polovnih automobila da kupcima daju garanciju na kupljenu robu, oni to vrlo često izbegavaju. Nikica...\nUprkos tome što Zakon o zaštiti potrošača obavezuje prodavce polovnih automobila da kupcima daju garanciju na kupljenu robu, oni to vrlo često izbegavaju.\nNikica Jovanović iz Nacionalne organizacije za zaštitu potrošača kaže da Zakon propisuje da je prodavac obavezan da u ugovoru naznači pravo na reklamaciju u trajanju od godinu dana, i dodaje da ukoliko to nije navedeno, onda važi zakonski rok reklamacije od dve godine.\n„Kupac je u tom garantnom roku zaštićen od svih vrsta kvarova. To je preriod u kome automobil treba da vas služi uobičajeno, i ako se desi neki problem, imate pravo da izjavite reklamaciju prodavcu. Ovo pravilo se ne odnosi na privatna lica, već samo na preduzeća registrovana za prodaju autombila“, napominje Jovanovićeva.\nOna naglašava da se reklamacija podnosi pisanim putem, slanjem elektronske pošte ili tako što će se u prostorijama prodavca tražiti da se evidentira reklamacija kako bi postojao osnov za zaštitu prava kupca.\n„Prodavac je obavezan da odgovori pisanim putem u roku od osam dana od podnošenja reklamacije, što je pravilo koje važi i za svu ostalu robu. U prvih šest meseci možete tražiti zamenu automobila, čak i povraćaj novca“, kaže Jovanović.\nPraksa prema njenim rečima često je daleko od onoga što Zakon propisuje.\n„Često su potrošači po ovom pitanju obespravljeni, ili im prodavac garantuje manja prava, odnosno navodi ih na to da nemaju baš sva prava po Zakonu. Mislim da vas prodavci najčešće uslovljavaju popravkom, bez davanja drugih mogućnosti“, naglašava Nikica Jovanović.\nOsim toga, prodavci izbegavaju svoje zakonske obaveze tako što kupcima uopšte ne daju prave informacije o pravima koja imaju.\n„To bi trebalo da bude predmet što češćih inspekcijskih kontrola kako ova pojava ne bi bila redovna, već izuzetak“ ocenjuje pravnica Nacionalne organizacije potrošača u izjavi za Tanjug.\nČuvajte račun, ako ste kupili automobil kod legalnog prodavca\nOna je istakla da kupac zakonska prava ne može da traži ukoliko nema račun za kupljeni automobil, odnosno, ako ga je kupio od nelegalnog prodavca. To je preduslov ne samo za reklamaciju već i za traženje pravne zaštite od organizacije potrošača ako svoja prava ne može da realizuje na drugi način.\nJovanović navodi da se u praksi veoma teško ostvaruje pravo na zamenu automobila, jer zakon obavezuje prodavca da potrošaču isporuči isti automobil kao onaj na koji ima zamerke. Dodaje da je moguće da se dve strane dogovore o nekoj drugačijoj zameni.\nNajteže je ostvariti pravo na povraćaj novca, napominje Jovanović, jer to prodavcu može da prouzrokuje znatne troškove i probleme, ali dodaje da to nije razlog da ne istraje na ostvarivanju svojih prava.\n„Ovde ne važi pravilo da je automobil kupljen u viđenom stanju, već prodavac mora da vam garantuje da ćete godinu dana moći da ga vozite na uobičajen način“, zaključuje Jovanović.\nAUTOMOBILI LIFESTYLE POTROŠAČI ZAKON ZAŠTITA\nNAGRADA CARBUYER CAR OF THE YEAR 2021 Kia Sorento automobil godine


Merkel: Sjeverni tok 2 nemoguć bez Ukrajine\n10. april/travanj, 2018.\nAngela Merkel i Petro Porošenko\nNjemačka kancelarka Angela Merkel izjavila je kako radovi na novom plinovodu “Sjeverni tok 2 ”između Rusije i Njemačke ne mogu biti nastavljeni bez definiranja ukrajinske uloge kao tranzitne zemlje za plin.\n“Ne radi se samo o ekonomskom pitanju, već treba uzeti u razmatrnje i političku stranu priče” rekla je Merkel na zajedničkoj konferenciji za novinare s ukrajinskim predsjednikom Petrom Porošenkom u Berlinu.\nPlinovod “Sjeverni tok 2”povezuje Rusiju s Njemačkom ispod Baltičkog mora i trebao bi udvostručiti postojeći kapacitet plinovda Sjeverni tok kojim godišnje prođe 55 milijardi kubičnih metra plina.\nNo, kritičari tvrde kako će novi plinovod dodatno povećati ovisnost o Rusiji i obogatiti njene državne energetske tvrtke u vrijeme kada je Moskva optužena za ugrožavanje evropske sigurnosti.\nU intervjuu njemačkom poslovnom dnevniku Handelsblatt 9. aprila, Porošenko je pozvao Berlin na odustajanje od planova za izgradnju Sjevernog toka 2, kazavši kako će to omogućiti "ekonomsku i energetsku blokadu" Ukrajine.\nOptužio je Rusiju da je "iznimno nepouzdani partner" kao dobavljač plina, navodeći da je Gazprom odbio platiti milijarde dolara nakon što je zatvorio dotok plina i to usred zime.\nPoljska i Baltičke države također se protive izgradnji Sjwvernog toka 2.


Tramp upozorava Iran: Patićete\nMaj 14, 2019 10:05\nUkoliko zvanični Teheran pokuša da uradi išta što liči na napad, mnogo će patiti, upozorio je američki predsednik Donald Tramp. Njegovi savetnici predstavili osveženi vojni plan u slučaju ovakvog scenarija, koji podrazumeva slanje 120.000 vojnika na Bliski istok.\nDonald Tramp je, upitan o incidentu u kome su učestvovali saudijski tankeri kod obala UAE i sumnji da je u pitanju sabotaža, novinarima rekao da će biti velikih problema za Iran ako se išta desi, preneo je AP.\nZvaničnici zalivskih država opisali su incident nadomak obala Ujedinjenih Arapskih Emirata kao pokušaj sabotaže. AP navodi da su detalji incidenta i dalje nepoznati.\nIzvor agencije Rojters iz obaveštajnih krugova SAD kaže da je Iran glavni kandidat za izazivanje incidenta, jer, kako smatra, odgovara njihovom "modus operandiju".\n"Ovo je to kako Iran radi. Stvar kakvu biste mogli da vidite da Iran izvodi", rekao je anonimni zvaničnik.\nMinistar energetike Saudijske Arabije Halid el Falih rekao je juče da su dva saudijska naftna tankera u nedelju pretrpela "sabotažni napad" na obali Fudžejre, koja pripada Ujedinjenim Arapskim Emiratima, čime je dovedena u pitanje bezbednost snabdevanja sveta naftom.\nSaudijsko ministarstvo spoljnih poslova saopštilo je da su napadi kod obala UAE "opasne pretnje bezbednosti plovidbi i međunarodnoj sigurnosti", prenela je agencija Rojters.\nJedan od dva tankera bio je na putu da ukrca saudijsku sirovu naftu u luci Ras Tanura, da bi je posle isporučio kupcima državne naftne kompanije "Saudi Aramko" u SAD, rekao je Falih.\nU nedelju, ministarstvo spoljnih poslova UAE saopštilo je da su četiri broda bili cilj "sabotaže" nedaleko od teritorijalnih voda UAE i da nije bilo žrtava.\nTramp razmišlja o pozivanju Rusije na sledeći samit G7 9\nHemon: SAD bi mogle da dožive sudbinu Bosne 17\nPogubljen serijski ubica sa Floride 20\nU Teksasu izvršena smrtna kazna, osuđenik tvrdio da je nevin 29\nSjedinjene Države prete Grčkoj 23


MINISTARSTVO FINANSIJA: Za šest mjeseci 2018. godine prihodovano 763 miliona eura\nPrihodi državnog budžeta su, prema preliminarnim podacima Ministarstva finansija, u prvoj polovini godine iznosili 763,8 miliona eura, što je više u odnosu na plan i isti prošlogodišnji period.\nIz Ministarstva su saopštili da je naplata prihoda za prvih šest mjeseci ove godine bila 12 odsto veća u odnosu na uporedni period i 0,6 u odnosu na plan.\nSve najznačajnije kategorije poreskih prihoda zabilježile su rast u odnosu na isti prošlogodišnji period.\n"Naplata poreza na dobit viša je 26,6 odsto, poreza na dodatu vrijednost (PDV) 14,3 odsto, poreza na dohodak 8,4 odsto i akciza 0,9 odsto. I doprinosi su zabilježili rast od 7,6 odsto u odnosu na isti prošlogodišnji period i 1,7 odsto u odnosu na plan", navodi se u saopštenju.\nIz Ministarstva su dodali da i neporeski prihodi bilježe rast, tako da su takse više 22,5 odsto, naknade 41,9 odsto, a ostali prihodi 5,8 odsto.\n"Izdaci budžeta u prvoj polovini godine iznosili su 849 miliona eura ili 19,2 odsto bruto domaćeg proizvoda (BDP), što je u odnosu na isti period prošle godine više 61,9 miliona eura ili 7,9 odsto", naveli su predstavnici Ministarstva.\nOni su ukazali da je povećanje rashoda rezultat veće realizacije kapitalnog budžeta u odnosu na prvih šest mjeseci prošle godine.\n"U odnosu na plan, izdaci su manje realizovani za 35,8 miliona eura ili četiri odsto, pri čemu su ukupni tekući ostvareni 1,8 odsto iznad plana. Kapitalni budžet je 49,7 miliona eura manji od planiranog, što će biti nadomješteno u narednim mjesecima usljed očekivanog intenziviranja izvođenja radova", objasnili su iz Ministarstva.\nU strukturi tekućih rashoda pozitivna odstupanja u odnosu na plan zabilježena su kod rashoda za usluge u iznosu od 8,6 miliona eura i bruto zarada od 8,3 miliona eura.\n"U dijelu bruto zarada povećano izdvajanje rezultat je identifikovanog nedostatka sredstava po tom osnovu kod pojedinih potrošačkih jedinica", navodi se u saopštenju.\nU prvih šest mjeseci ostvaren je deficit budžeta od 85,2 miliona eura ili 1,9 odsto procijenjenog BDP-a.\nU junu je zabilježen deficit od 21,4 miliona EUR ili 0,5 odsto BDP-a.\nIZVOR: Vebsajt RTCG, 01.08.2018.